Γιατί λατρεύω να μισώ τις απόκριες - Savoir Ville\nΟι απόκριες είναι οι μπάμιες των γιορτών\nby Yiannis Margetis/ Φεβρουάριος 12, 2018\nΣοβαρά όμως. Κάθε χρόνο τους δίνω μια ευκαιρία να με διαψεύσουν. Κάθε χρόνο θέλω να αποδείξω σε όσους πιστεύουν ότι είμαι απλά ένας κακοχρονονάχεις ματζίρης ότι , διάολε, ξέρω πώς να διασκεδάζω στο καρναβάλι! Κάθε χρόνο λέω «φέτος θα είναι διαφορετικά».\nΚάθε χρόνο οι απόκριες μου αποδεικνύουν ότι είναι το μικρό, σπαστικό, υπερκινητικό ξαδερφάκι των Χριστουγέννων, η γιορτή της κακογουστιάς. Συνειδητοποίησα λοιπόν πως παρόλο που τις σιχαίνομαι, είναι μια ευκαιρία να κρίνω και να κοροϊδεύω τους υπόλοιπους που τους αρέσουν. Να λοιπόν γιατί μισώ τις απόκριες.\nΕντάξει ρε, στην αρχή είχε πλάκα. Έπειτα πέρασε σε cult status. Μετά μάθαμε ότι σημαίνει «και σου το βάζω». Τώρα πλέον είναι τόσο, μα τόσο κακό και τόσο προβλέψιμο που ΑΠΑΙΤΩ να το παίξει ακόμα και ο ντιτζέης στο αγαπημένο μου ροκόμπαρο! Και ας ματώσουν τα αυτιά μου.\nΤραγούδια γενικότερα. Πόση «μακαρένα», πόσο «ασερεχέ» πόσο «μια σου λέξη» να αντέξεις σε μία βραδιά;;\nΘες να χοροπηδάς σαν Αβορίγινος ιθαγενής μαζί με τους υπόλοιπους της φυλής σου ο ένας πίσω από τον άλλον; Μπράβο σου. Εμένα όμως γιατί με τραβάς με το ζόρι να συμμετέχω; Επίσης, 9 στις 10 φορές αυτό το «τρενάκι» κάπου θα φρακάρει και θα ρεζιλευτούμε γιατί απλά θα στεκόμαστε όρθιοι στο ρυθμό της γιάνκα.\nΡοπαλιές. Καλά, αλήθεια τώρα; Έχεις πάρει ένα πλαστικό ρόπαλο/σφυρί/τσεκούρι/two handed cleaver +1 και κοπανάς άλλους στο κεφάλι;\nΦλερτ με μάσκες\nΑυτή η φαντασίωση τύπου «γνώρισα μία ντυμένη καρπούζι και έβγαλε τη μάσκα και ήταν ένας συνδυασμός Ούρσουλα Άντρες / Μόνικα Μπελούτσι / τραγανού μπέικον» είναι τόσο ουτοπικό όσο ακούγεται. Οι ωραίοι/ωραίες ΔΕΝ φοράνε μάσκες, είναι τόσο νάρκισσοι που φοράνε σκέτα κερατάκια ή αυτιά γάτας και λένε «ντύθηκα».\nΟκ, αυτό παραδέχομαι είναι το αγαπημένο μου στις απόκριες. Μάλιστα κάθε χρόνο φροντίζω, σε όποιο αποκριάτικο πάρτι και αν πηγαίνω (στο μοναδικό δηλαδή), να πετάω όσο το δυνατόν περισσότερες. Όμως κάποιος τις μαζεύει. Και συμπάσχω. Ειδικά όταν οι σερπαντίνες έχουν καταντήσει ένα κουβάρι από βρωμόχαρτα νοτισμένα στη μπύρα και στη στάχτη.\nΔιασκέδαση με το ζόρι\nΑυτό το αποκριάτικο «με το ζόρι» είναι σα να παίζω σε ομάδα μπάσκετ και στο τελευταίο δευτερόλεπτο πρέπει να βάλω τις βολές για να κερδίσουμε: Θα το σκέφτομαι συνέχεια και τόσο έντονα που στο τέλος θα τις χάσω! Άσε με ρε παιδάκι χαλαρό, αν διασκεδάσουμε διασκεδάσαμε τι να γίνει δηλαδή!;\nΆντρες ντυμένοι γυναίκες (και το αντίστροφο)\nΜπράβο παιδιά, βραβείο πρωτοτυπίας... Ειδικά το θέαμα «άντρες με φούστες, μούσια και κραγιόν» νομίζω ότι ξεπερνάει σε αηδία και το καλαμαράκι κονσέρβα.\nΔε θες να ντυθείς ρε φίλε το ξέρουμε. Σε ανάγκασαν το ξέρουμε. Όμως το να φοράς ένα ζευγάρι τεράστια γυαλιά, περούκα αφάνα, ψεύτικα αυτιά και ένα ζευγάρι βυζιά είναι ντροπή για τη γιορτή. Μη ντυθείς καθόλου καλύτερα. Ή κάνε αυτό που έκανα εγώ και πες πως ντύθηκες «περισσεύματα».\nΣτολές – λογοπαίγνια\nΒλέπεις τρεις να προχωράνε δεμένοι σε σχηματισμό τριγώνου φορώντας σορτσάκια και κάνεις το λάθος να ρωτήσεις «τι έχετε ντυθεί» για να πάρεις την απάντηση «τρίγωνο των βερμούδων». /facepalm\n*Δεν είναι απαραίτητα κακό φαγητό οι μπάμιες. Στους περισσότερους όμως δεν αρέσουν, κάποιοι τις σιχαίνονται και για κάποιους είναι το αγαπημένο τους φαγητό. Αυτοί οι τελευταίοι είναι και που ξενερώνουν όλους τους υπόλοιπους: Γιατί, μια φορά το χρόνο, για αυτούς τους λίγους που τους αρέσουν οι μπάμιες, θα πρέπει να τις φάμε και οι υπόλοιποι…\nLove is all around (πως φλερταρουν στις πολεις της Ελλαδας)\n5 κανόνες διακόσμησης που πρέπει να τηρείς...\nROTS: Ένα κυπριακό brand με fetish αισθητική


Motorola Moto G5S Plus | Έρχεται Ευρώπη με τσιμπημένη αρχική τιμή\nΤο Motorola Moto G5 Plus το έχω προτείνει άπειρες φορές. Είναι ένα αρκετά αξιόλογο κινητό τηλέφωνο που δεν του λείπει σχεδόν τίποτα και έχει δανειστεί πολλά τεχνικά χαρακτηριστικά από flagship κινητά. Για την ακρίβεια, ήδη το Moto G5 Plus έχει αρχίσει να εξαφανίζεται από τα ράφια και τα τελευταία κομμάτια που έχουν μείνει είναι ακριβά.\nΠρόσφατα όμως, ανακοινώθηκε και το Moto G5S Plus με βασική διαφορά στην οθόνη. Το Moto G5 Plus έχει οθόνη 5.2″, ενώ το Moto G5S Plus 5.5″, μετά οι υπόλοιπες διαφορές τους είναι μικρές. Φοράει και αυτό τον SnapDragon 625 και ξεκινάει με 3GB RAM και 32GB εσωτερικό χώρο αποθήκευσης.\nΣτην Ελληνική αγορά ακόμα δεν έχει έρθει επίσημα, αλλά στην γειτονική και όμορφη Ιταλία είναι ήδη διαθέσιμο από το Amazon Ιταλίας. Η αρχική τιμή είναι πιο υψηλή του αναμενόμενου και κοστίζει 282€. Σύντομα θα ανέβει και το σχετικό άρθρο με όλα τα τεχνικά του χαρακτηριστικά.


Γαλβανισμένο καλώδιο με ράβδους με επένδυση εν θερμώ\nΣπίτι > Προϊόντα > Γαλβανισμένο καλώδιο με ράβδους με επένδυση εν θερμώ(Σύνολο 24 Προϊόντα για Γαλβανισμένο καλώδιο με ράβδους με επένδυση εν θερμώ)\nΓαλβανισμένο καλώδιο με ράβδους με επένδυση εν θερμώ - κατασκευαστής, εργοστάσιο, προμηθευτής από την Κίνα\nΕίμαστε εξειδικευμένες Γαλβανισμένο καλώδιο με ράβδους με επένδυση εν θερμώ κατασκευαστές και προμηθευτές / εργοστάσιο από την Κίνα. Χονδρική Γαλβανισμένο καλώδιο με ράβδους με επένδυση εν θερμώ με υψηλή ποιότητα ως χαμηλή τιμή / φθηνή, μία από τις κορυφαίες μάρκες Γαλβανισμένο καλώδιο με ράβδους με επένδυση εν θερμώ από την Κίνα, Anping Sanxing Wire Mesh Factory.\nΚοινά νύχια Όλα τα μεγέθη της αγοράς της Μέσης Ανατολής\nΑρ. μοντέλου: SX-0023\nετικέτα: Κοινά νύχια όλων των μεγεθών , Μινιατούρα της αγοράς στη Μέση Ανατολή , 2016 Κοινά μεγέθη νυχιών\nΚοινά νύχια Όλα τα μεγέθη της αγοράς της Μέσης Ανατολής Κοινά Καρφιά Όλα τα Μεγέθη Αγορά της Μέσης Ανατολής, Κοινά Καρφιά Διαμαντένιο σημείο, Flat κεφάλι. Επεξεργασία επιφανειών: Γαλβανισμένο / Ηλεκτρογαλβανισμένο / Γαλβανισμένο εν θερμώ. Το προϊόν...\nWholesale Γαλβανισμένο καλώδιο με ράβδους με επένδυση εν θερμώ from China, Need to find cheap Γαλβανισμένο καλώδιο με ράβδους με επένδυση εν θερμώ as low price but leading manufacturers. Just find high-quality brands on Γαλβανισμένο καλώδιο με ράβδους με επένδυση εν θερμώ produce factory, You can also feedback about what you want, start saving and explore our Γαλβανισμένο καλώδιο με ράβδους με επένδυση εν θερμώ, We'll reply you in fastest.


Πρόταση για σύνδεση των Πτυχιούχων των καταργηθέντων Ιδρυμάτων και Τμημάτων των ΤΕΙ με τα Πανεπιστημιακά τμήματα | Cityportal.gr\nΠρόταση για σύνδεση των Πτυχιούχων των καταργηθέντων Ιδρυμάτων και Τμημάτων των ΤΕΙ με τα Πανεπιστημιακά τμήματα\nφωτογραφια αρχείου Hagar Lotte Geyer Pixabay\nΗ κατάργηση της συντριπτικής πλειοψηφίας των Ιδρυμάτων του Τεχνολογικού Τομέα (εκτός Α.Σ.ΠΑΙ.Τ.Ε.) με τη νομοθεσία που υιοθετήθηκε για τα Ανώτατα Εκπαιδευτικά Ιδρύματα (Α.Ε.Ι.) μετά το 2018, οδήγησε στη δημιουργία Πανεπιστημιακών Τμημάτων που απορρόφησαν το επιστημονικό πεδίο των καταργηθέντων Τεχνολογικών Τμημάτων. Σε αυτή την περίπτωση, η κατάργηση αφορούσε Τμήματα Α.Ε.Ι. Τεχνολογικού Τομέα και η ίδρυση αφορούσε Τμήματα\nΑ.Ε.Ι. Πανεπιστημιακού Τομέα.\nΗ περίπτωση αυτή είναι απολύτως ταυτόσημη με την περίπτωση των Σχολών «Ανώτατη Σχολή Οικονομικών και Εμπορικών Επιστημών» (Α.Σ.Ο.Ε.Ε.), «Ανώτατη Βιομηχανική Σχολή Πειραιά» (Α.Β.Σ.Π.), «Πανελλήνιου Συνδέσμου Προσωπικού Ελιγμών» (Π.Σ.Π.Ε.), «Χαροκόπεια Σχολή Οικιακής Οικονομίας» (ΧΑ.Σ.Ο.Ο.), «Αμερικάνικη Γεωργική Σχολή» (Α.Γ.Σ.) και «Ανώτατη Γεωπονική Σχολή Αθηνών» (Α.Γ.Σ.Α.) της δεκαετίας 1980 που εντάχθηκαν στην Πανεπιστημιακή Εκπαίδευση.\nΣε αυτές τις περιπτώσεις, Ιδρύματα και Σχολές Α.Ε.Ι. μη πανεπιστημιακές, μετατράπηκαν σε Πανεπιστημιακά Ιδρύματα με ανάλογη διάρθρωση. Οι απόφοιτοι και οι φοιτητές των Τμημάτων που καταργήθηκαν ακολούθησαν με νομοθετικές ρυθμίσεις (μεταβατικές διατάξεις και Προεδρικά Διατάγματα) τα νέα Τμήματα στα Ιδρύματα που δημιουργήθηκαν, χωρίς εμπόδια.\nΣτο ίδιο πλαίσιο εντάσσονται και ανακατατάξεις σπουδών σε σχολές Πανεπιστημίων που από τριετείς έγιναν τετραετείς και αργότερα πενταετείς. Σε κάποιες περιπτώσειςδιασπάστηκαν σε δύο ή περισσότερα επιστημονικά πεδία (πολυτεχνικές, γεωπονικές, φυσιογνωστικές) ή μετατράπηκαν από σχολές σε Πανεπιστήμια (γεωπονικές).\nΛαμβάνοντας υπ? όψιν ότι :\n-Οι φοιτητές Τ.Ε.Ι., ανεξαρτήτως έτους σπουδών, δικαιούνται να έχουν τις ίδιες ευκαιρίες όπως φοιτητές και σπουδαστές σχολών κατώτερων, ανώτερων και ανώτατων που καταργήθηκαν στην δεκαετία του 80? και μεταγενέστερα και να έχουν το δικαίωμα συμμετοχής στα προγράμματα σπουδών των νέων Πανεπιστημιακών Τμημάτων,\n τα νέα προγράμματα σπουδών δε διαφοροποιούνται κατά το μέρος των υποχρεωτικών μαθημάτων, παρά μόνο προστίθενται ορισμένα μαθήματα κατ? επιλογήν υποχρεωτικά, ενώ ως υποχρεωτικό μάθημα παραμένει τόσο η πτυχιακή εργασία όσο και η πρακτική άσκηση,\n η εργασιακή εμπειρία που έχει αποκτηθεί από τους απόφοιτους στο αντικείμενο σπουδών τους καλύπτει τις όποιες διαφοροποιήσεις μαθημάτων, διαχρονικά, στα προγράμματα σπουδών.\nΑ3. Εάν υφίσταται καταργηθέν τμήμα Τ.Ε.Ι. που δε διαθέτει ειδικότητα αντίστοιχη ή σχεδόν αντίστοιχη με ένα νέο τμήμα Πανεπιστημίου, τότε προτείνεται να οριστεί ένας μέγιστος αριθμός τεσσάρων (4) εξεταζόμενων μαθημάτων στο πλέον συναφές τμήμα Πανεπιστημίου που έχει δημιουργηθεί, κατόπιν αιτήσεως του ενδιαφερομένου αποφοίτου. Τα μαθήματα αυτά θα πραγματοποιούνται με τη μορφή σεμιναρίων εξ αποστάσεως επιμόρφωσης, η διάρκεια ολοκλήρωσης των οποίων θα είναι ελεύθερη, λόγω περιορισμών που θα πρέπει να ληφθούν υπόψη, όπως είναι οι επαγγελματικές και οικογενειακές υποχρεώσεις, θέματα υγείας και η τρέχουσα οικονομική κατάσταση κάθε πτυχιούχου.\nΤο αντικείμενο των εξεταζόμενων μαθημάτων θα ορίζεται από τα νέα τμήματα με βάση το πρόγραμμα σπουδών που ήδη έχει παρακολουθήσει ο απόφοιτος. Τα μαθήματα θα εξετάζονται σε διακριτές από τις προβλεπόμενες από το Πανεπιστήμιο εξεταστικές περιόδους.\nΒ. Αντιστοίχιση Τετραετών τμημάτων Τ.Ε.Ι. με Πενταετή τμήματα Πανεπιστημίων Τμήματα Τ.Ε.Ι. τετραετούς φοίτησης με αντίστοιχο νέο ή προϋπάρχον τμήμα Πανεπιστημίου πενταετούς φοίτησης ως εξής:\nΓια τους Πτυχιούχους Τεχνολογικού Τομέα που είναι κάτοχοι Μεταπτυχιακού ή Διδακτορικού τίτλου σπουδών, η αντιστοίχιση με το Πτυχίο του Πενταετούς Τμήματος θα δίνεται αυτόματα, με βάση την συνάφεια του Τμήματος προέλευσης.\nΣημειωτέον, οι Μεταπτυχιακοί ή Διδακτορικοί τίτλοι σπουδών δεν αίρονται μετά την διαδικασία της αντιστοίχισης.\nΓια όλα τα Τμήματα Τεχνολογικού Τομέα που καταργήθηκαν, η Πολιτεία θα ορίσει τις αντιστοιχίσεις με τα νέα Τμήματα Πανεπιστημίων, μέσω της λειτουργίας Ειδικής Επιτροπής στην οποία θα συμμετέχουν εκπρόσωποι από τα Πανεπιστήμια, φορείς των Πτυχιούχων Τ.Ε.Ι. και το Υπουργείο Παιδείας, το οποίο είναι το καθ? ύλην αρμόδιο για τις Ανώτατες Σπουδές.\nΕπισημαίνεται ότι για τις περιπτώσεις Α & Β, σε περίπτωση πλήρους κατάργησης τμήματος Τ.Ε.Ι. ή αλλαγής επιστημονικής κατεύθυνσης, προτείνεται η αντιστοίχιση των παλαιών πτυχίων Τ.Ε.Ι. με τα νέα πανεπιστημιακά πτυχία που χορηγούν τμήματα συναφούς προγράμματος σπουδών/κατεύθυνσης που προέκυψαν μετά την κατάργηση των Τ.Ε.Ι. ή εάν δεν υπάρχουν αυτά, προτείνεται η αντιστοίχιση των παλαιών πτυχίων Τ.Ε.Ι. με πανεπιστημιακά πτυχία που χορηγούν τμήματα πανεπιστημίων τηςεπικράτειας συναφούς προγράμματος σπουδών/κατεύθυνσης.\n Ανεξάρτητη Ομάδα Φοιτητών ΕΛ.ΜΕ.ΠΑ.\n Ένωση Αποφοίτων Τ.Ε.Ι. Κρήτης\n Ένωση Δασοπόνων Αποκεντρωμένης Διοίκησης Μακεδονίας Θράκης (Ε.Δ.Α.ΔΙ.ΜΑ.Θ.).\n Ένωση Ελλήνων Δασοπόνων Δημοσίων Υπαλλήλων.\n Επιστημονική Ένωση Τεχνολογικής Εκπαίδευσης Μηχανικών (Ε.Ε.Τ.Ε.Μ.) Αιτωλοακαρνανίας.\n Επιστημονική Ένωση Τεχνολογικής Εκπαίδευσης Μηχανικών (Ε.Ε.Τ.Ε.Μ.) Ρεθύμνου.\n Ομάδα Αποφοίτων Διοίκησης & Οικονομίας Τ.Ε.Ι.\n Ομοσπονδία Τεχνολόγων Ακτινολόγων Ελλάδος (Ο.Τ.Α.Ε.).\n Πανελλήνια Ένωση Εκπαιδευτικών Γεωπόνων Τ.Ε.\n Πανελλήνια Ένωση Δασοπόνων & Δ.Φ.Π.\n Πανελλήνια Ένωση Πτυχιούχων Οινολόγων (ΠΑΝ.Ε.Π.Ο.).\n Πανελλήνια Ένωση Πτυχιούχων Τεχνολογικής Εκπαίδευσης Γεωτεχνικών (Π.Ε.Π.Τ.Ε.Γ.).\n Πανελλήνια Ένωση Τεχνολόγων Ιατρικών Εργαστηρίων.\n Πανελλήνιος Σύλλογος Γεωπόνων Ανωτάτων Τεχνολογικών Ιδρυμάτων Ιδιωτικών Υπαλλήλων.\n Πανελλήνιος Σύλλογος Εργοθεραπευτών.\n Πανελλήνιος Σύλλογος Πτυχιούχων Μηχανικών Γεωπληροφορικής και Τοπογραφίας.\n Πανελλήνιος Σύλλογος Πτυχιούχων Μηχανικών Οχημάτων (Π.Σ.Π.Μ.Ο.).\n Πανελλήνιος Σύλλογος Τεχνολόγων Ιχθυολόγων (ΠΑ.Σ.Τ.Ι.).\n Πανελλήνιος Σύνδεσμος Βρεφονηπιαγωγών Τ.Ε.Ι.\n Πανελλήνιος Σύνδεσμος Πτυχιούχων Ηλεκτρολόγων Μηχανικών Τ.Ε.Ι.\n Πρόεδρος & Γραμματέας της Επιστημονικής Ένωσης Τεχνολογικής Εκπαίδευσης Μηχανικών (Ε.Ε.Τ.Ε.Μ.) Ηρακλείου.\n Σύλλογος Αποφοίτων Τεχνολόγων Μηχανικών Οχημάτων (Σ.Α.Τ.Μ.Ο.).\n Σύλλογος Αποφοίτων Τμήματος Μουσικής Λαϊκής & Παραδοσιακής Μουσικής Τ.Ε.Ι. Ηπείρου Άρτας.\n Σύλλογος Γεωπόνων Τ.Ε. Δημοσίων Υπαλλήλων Παράρτημα Ανατολικής Κρήτης.\n Σύλλογος Επιστημόνων Λογοπαθολόγων Λογοθεραπευτών Ελλάδος.\n Σύλλογος Πτυχιούχων Μηχανικών Περιβάλλοντος και Αντιρρύπανσης.\n Σύλλογος Τεχνολόγων Γεωπόνων Αποφοίτων Βιολογικής Γεωργίας.


Βλέπει προς Β' Εθνική ο Λοκρός!\nΒλέπει προς Β’ Εθνική ο Λοκρός!\npannikolaou 31 Ιουλίου, 2019 1642\nΤο φετινό καλοκαίρι το Ελληνικό μπάσκετ ζει τον απόλυτο παραλογισμό, με αρκετές ομάδες, εκ των οποίων και ο Λοκρός Αταλάντης, να μην ξέρουν ακόμα σε ποια κατηγορία θα παίξουν την επόμενη αγωνιστική περίοδο!\nΑυτό σημαίνει, πως ο όποιος σχεδιασμός πάει περίπατο, καθώς όπως είναι ευνόητο η κάθε κατηγορία απαιτεί συγκεκριμένα πράγματα και καταστάσεις.\nΜε βάση πάντως τα όσα διαδραματίζονται τις τελευταίες μέρες και ώρες, το σενάριο να παίξει ο Λοκρός στη Β’ Εθνική μοιάζει και το πλέον πιθανό!\nΑς πάρουμε τα πράγματα από την αρχή όμως, προσπαθώντας να ξετυλίξουμε το κουβάρι.\nΑρχικά, να θυμίσουμε, πως εκτός του ΟΦΗ που ανέβηκε απ’ ευθείας στη Β’ Εθνική από το 2ο όμιλο του Νότου, δόθηκε ένα μπαράζ κατάταξης στη Χαλκίδα, με την Μεγαρίδα να επικρατεί του Λοκρού Αταλάντης με 63-54. Αυτό σημαίνει πως πρώτη επιλαχούσα ομάδα ήταν η Μεγαρίδα και δεύτερη ο Λοκρός.\nΗ Κύμη με χθεσινή της ανακοίνωση έκανε γνωστό πως αναστέλλει τη λειτουργία της τουλάχιστον την επόμενη αγωνιστική περίοδο, κάτι που σημαίνει πως η Μεγαρίδα παίρνει το εισιτήριο της ανόδου, κάτι άλλωστε που φαίνεται ξεκάθαρα και από τον τρόπο με τον οποίο κινείται στη μεταγραφική περίοδο η ομάδα των Μεγάρων.\nΟ Λοκρός ψάχνει λοιπόν μια ομάδα ακόμα για να πάρει και εκείνος το εισιτήριο της ανόδου.\nΓια να γίνει αυτό θα πρέπει να συμβεί ένα από τα παρακάτω:\nΝα μην κατέβει να αγωνιστεί στη Β’ Εθνική ο Χολαργός που έδωσε με τη σειρά του το ΑΦΜ του στον Κολοσσό, κάτι που θεωρείται σχεδόν βέβαιο, οπότε αδειάζει και 2η θέση.\nΝα δεχθεί ο Τρίτωνας, όπως δείχνει να έχει κάνει και το Αγρίνιο, να πάρει την άνοδο για την Α2 ως πρώτος επιλαχόντας από την περσινή Β’ Εθνική ώστε να αδειάσει μια ακόμα θέση.\nΣε περίπτωση τώρα, που όπως φημολογείται, δεν κατέβει και ο Ιπποκράτης Κω στην Α2, τότε ελπίδες ανόδου από τη Γ’ Εθνική έχει και ο Αργοναύτης Ραφήνας!\nΌσο για τον Λοκρό, αναμένονται από τη διοίκηση επίσημες ανακοινώσεις εντός των προσεχών ημερών τόσο για το προπονητικό επιτελείο όσο και για τους παίκτες της επόμενης σεζόν.


"Όταν το Κουνγκ φου συναντά το σύγχρονο χορό" -\nΑρχική Πολιτισμός “Όταν το Κουνγκ φου συναντά το σύγχρονο χορό”\n“Όταν το Κουνγκ φου συναντά το σύγχρονο χορό”\nΔιήμερο σεμινάριο οργανώνει το Σαββατοκύριακο 5 και 6 Νοεμβρίου η σχολή χορού “a petits pas” με τίτλο “Χορογραφώντας μορφές μάχης- Όταν το Kung Fu συναντά τον σύγχρονο χορό”, με τον Θοδωρή Ταγαρούλια.\nΣτόχος του σεμιναρίου είναι οι μορφές μάχης του Kung Fu να συναντήσουν τον σύγχρονο χορό. Θα διδαχθεί μαχητική χορογραφία, πάνω στην οποία θα βασιστούν μουσικοκινητικοί διάλογοι προτύπων μάχης σε ζευγάρια. Θα επεξηγηθεί ο ρόλος της ορθής κινησιολογίας, ισορροπίας, συντονισμού και αναπνοής και θα δοθούν μέθοδοι που αναπτύσσουν τις σωματικές ικανότητες του Kung Fu και μπορούν να χρησιμοποιηθούν ως εργαλεία στην τέχνη του σύγχρονου χορού.\nΏρες σεμιναρίου: Σάββατο 5/11 και Κυριακή 6/11 11:00 – 14:00\nΧώρος διεξαγωγής σεμιναρίου: Σχολή Χορού “a petits pas”, Στρατή Μυριβήλη 25, Μυτιλήνη.\nΠεριορισμένος αριθμός συμμετεχόντων, απαραίτητη η κράτηση θέσης.\nΓια πληροφορίες, κρατήσεις θέσεων και κόστος συμμετοχής στο τηλ 22510 54152 (Δευτέρα έως και Παρασκευή 16:00 – 21:00).\nΟ Θοδωρής Ταγαρούλιας έχει εκπαιδευτεί στο Kung Fu, στο στιλ Choi Mok Pai στο οποίο κατέχει Μαύρη Ζώνη (πιστοποιημένη από την Ελληνική Ομοσπονδία Wu Shu Kung Fu) και στο Chen Tai Chi Chuan. Είναι κάτοχος 2 Duan (αναγνωρισμένα από την Ελληνική Ομοσπονδία Wu Shu Kung Fu) και έχει κερδίσει Χάλκινο Μετάλλιο στο Πανελλήνιο Πρωτάθλημα του 2014. Διδάχθηκε από το Sifu Χρήστο Σταυρόπουλο και τον Master Tang Tung Wing. Παράλληλα είναι πιστοποιημένος δάσκαλος Yoga (200 RYT) και κάτοχος 2 Level στο Traditional Thai Massage (ITM). Επίσης είναι απόφοιτος της Σχολής Καλών Τεχνών.\nΠροηγούμενο άρθροΔιαγωνισμός συγγραφής θεατρικού έργου 2017\nΕπόμενο άρθροΝέες κυκλοφορίες βιβλίων


Νεκρός βρέθηκε ο Σήφης Βαλυράκης | ΤΟ ΠΑΡΟΝ\nJanuary 24, 2021 στις κατηγορίες ΚΟΙΝΩΝΙΑ,\nΟ 77χρονος πρώην υπουργός είχε εξοχικό στην Ερέτρια, όπου περνούσε αρκετό διάστημα μαζί με την οικογένειά του.\nΣύμφωνα με τη σύζυγό του ο Σήφης Βαλυράκης αναχώρησε στις 2 το μεσημέρι από την Ερέτρια με το φουσκωτό του σκάφος για μια μικρή βόλτα σε κοντινή βραχονησίδα. Οι ώρες περνούσαν και ο πρώην υπουργός δεν έδινε σημεία ζωής.\nΤο μικρό σκάφος βρέθηκε λίγη ώρα αργότερα από ένα αλιευτικό, προσαραγμένο νοτιοανατολικά στη νησίδα Αγία Τριάδα χωρίς επιβάτες. Στο θάλαμο επιχειρήσεων του Λιμενικού σήμανε συναγερμός και λίγο μετά τις 5 το απόγευμα στο σημείο έφθασαν δύο πλωτά του Λιμενικού, δύο ιδιωτικά σκάφη, ενώ απογειώθηκε ελικόπτερο του Πολεμικού Ναυτικού. Στη θαλάσσια περιοχή οι καιρικές συνθήκες είναι καλές.\nTags: koinwnia , κοινωνια , ΣΗΦΗΣ ΒΑΛΥΡΑΚΗΣ


WEI Z / Zhao Q Chen J / Zhang Y ζωντανά αποτελέσματα, livescore και live streaming - SofaScore.com\nWEI Z / Zhao Q Chen J / Zhang Y Ζωντανά αποτελέσματα, livescore και live streaming\nWEI Z / Zhao Q Chen J / Zhang Y ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινάει στις 17.7.2017. και ώρα 06:30 UTC ώρα στο Tianjin, Doubles W-WITF-CHN-14A - ITF Women. Στο SofaScore ζωντανά αποτελέσματα μπορείτε να βρείτε όλα WEI Z / Zhao Q εναντίον Chen J / Zhang Y τα προηγούμενα αποτελέσματα με τους H2H αγώνες. Οι σύνδεσμοι WEI Z / Zhao Q εναντίον Chen J / Zhang Y με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις WEI Z / Zhao Q εναντίον Chen J / Zhang Y ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 70.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον τένις αγώνα WEI Z / Zhao Q Chen J / Zhang Y στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία τένις ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nWEI Z / Zhao Q ζωντανά αποτελέσματα, πρόγραμμα και σκορ\nChen J / Zhang Y ζωντανά αποτελέσματα, πρόγραμμα και σκορ\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε WEI Z / Zhao Q Chen J / Zhang Y live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 70000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε WEI Z / Zhao Q Chen J / Zhang Y ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


Το Gordon Murray T.50 - Onlydriving\nGordon Murray Automotive Super Car Νέα\nΑυγ 20, 2020 Gordon Murray Automotive, Super Car, T.50\nΟ Gordon Murray για όσους δε γνωρίζουν είναι ο άνθρωπος που σχεδίασε τη θρυλική McLaren F1 το 1992. Από τότε φτάσαμε στο 2017 όπου ο Βρετανός σχεδιαστής (Γεννημένος στη Νότια Αφρική) δημιούργησε τη Gordon Murray Automotive, για να περάσουμε στο 2020 όπου και παρουσιάστηκε επίσημα το Super Car με την ονομασία T.50. Το συνολικό μήκος φτάνει τα 4,34 μέτρα, το πλάτος τα 1,85 μέτρα, το ύψος τα 1,15 μέτρα, ενώ το μεταξόνιο είναι 2,70 μέτρα.\nΗ ονομασία του μοντέλου βγήκε από το σχέδιο του αυτοκινήτου, καθώς είναι το 50 σχέδιο που δημιούργησε ο ίδιος, ενώ γιορτάζει και τα 50 χρόνια στο χώρο του αυτοκινήτου και των αγώνων. Σύμφωνα με τον ίδιο το νέο μοντέλο σε καμία περίπτωση δεν είναι ο διάδοχος της McLaren F1, αλλά είναι η ίδια έμπνευση που είχε για τη δημιουργία του νέου T.50.\nΠολλοί λένε πως το νέο GMA T.50 είναι μια μίξη της McLaren F1 με την Porsche 918 Spyder, με τα LED φωτιστικά σώματα να έρχονται μέσα από την εμπειρία της F1. Το T.50 διαθέτει διπλά τζάμια στις πόρτες, ενώ αυτές ανοίγουν προς τα πάνω και όχι όπως έχουν συνηθίσει στα πλαϊνά. Επιπλέον, το νέο μοντέλο διαθέτει αεραγωγό στην οροφή για να ψύχει τον κινητήρα του αυτοκινήτου, ενώ η εξάτμιση είναι κατασκευασμένη από Inconel και τιτάνιο. Το συνολικό βάρος του είναι μόλις 986 κιλά, κάτι που το κάνει ένα από τα πιο ελαφριά Super Car του κόσμου.\nΟι σφυρήλατες ζάντες αλουμινίου μεγέθους 19” μπροστά και 20” πίσω, με τα ελαστικά Michelin Pilot Sport 4 S, διαστάσεων 235/35 εμπρός και 295/30 πίσω το κάνουν ακόμη πιο εντυπωσιακό. Στο πίσω μέρος ξεχωρίζει ο μεγάλος διαχύτης και τα τρισδιάστατα πίσω φωτιστικά σώματα, ενώ υπάρχει και ο ανεμιστήρας διαμέτρου 400 χιλιοστών που έρχεται από το μονοθέσιο της Brabham BT46B Fan Car, του Murray που είχε δημιουργηθεί για τη Formula 1.\nΣτο εσωτερικό υπάρχουν πολλά κοινά ανάμεσα στην F1 και το T.50. Εκτός από το κάθισμα του οδηγού υπάρχει το ένα κάθισμα για δύο συνεπιβάτες σε κάθε πλευρά, απουσιάζοντας η κλασική κεντρική κονσόλα που έχουμε συνηθίσει. Επιπλέον, ο επιλογέας ταχυτήτων είναι από τιτάνιο, όπως και οι διακόπτες του συστήματος ενημέρωσης και ψυχαγωγίας. Ο πίνακας οργάνων διαθέτει αναλογικό ταχύμετρο και δύο ψηφιακές οθόνες. Οι εξωτερικοί καθρέπτες έχουν γίνει εσωτερικές οθόνες, ενώ υπάρχει και το ηχοσύστημα με τα 10 ηχεία.\nΜηχανικά το T.50 τροφοδοτείται από τον ατμοσφαιρικό V12 κινητήρα της Cosworth χωρητικότητας 4 λίτρων, με τη μέγιστη ισχύ να αγγίζει τους 663 ίππους, ενώ η μέγιστη ροπή φτάνει τα 47,6 κιλά. Το 71% της ροπής είναι διαθέσιμο μόλις από τις 2.500 σ.α.λ. Σύμφωνα με τον Murray ο συγκεκριμένος κινητήρας είναι ο πιο ελαφρύς V12 ατμοσφαιρικός κινητήρας που υπάρχει σε αυτοκίνητο δρόμου. Ο κινητήρας συνδυάζεται αποκλειστικά με το Bespoke μηχανικό κιβώτιο των 6 σχέσεων της Xtrac, με την κίνηση να μεταφέρεται στους πίσω τροχούς.\nΗ αεροδυναμική του T.50 είναι εμπνευσμένη και αυτή από τη McLaren F1. Διαθέτει ένα καινοτόμο σύστημα διαχείρισης ροής αέρα, καθώς και έναν ηλεκτρονικά ελεγχόμενο ανεμιστήρα 400 χιλιοστών στο πίσω μέρος. Για το σύστημα αυτό υπάρχουν 6 λειτουργίες που είναι τα Auto, High Downforce, Streamline, Braking, Test και το V-Max Boost. Ο ανεμιστήρας μειώνει την αεροδυναμική αντίσταση κατά 12,5%, ενώ προσθέτει 50 ίππους παραπάνω όταν έχει ρυθμιστεί στο V-Max Boost.\nΤα φρένα είναι της Brembo και αποτελούνται από τους κεραμικούς δίσκους των 370 χιλιοστών με τις 6πίστονες δαγκάνες μπροστά και τις 4πίστονες δαγκάνες πίσω, με τους δίσκους των 340 χιλιοστών. Σύμφωνα με τα στοιχεία που έδωσε ο Gordon Murray όταν το Braking Mode είναι ενεργοποιημένο τότε ο ανεμιστήρας στο πίσω μέρος αυξάνει την κάθετη δύναμη κατά 100%, μειώνοντας την απόσταση ακινητοποίησης του φρεναρίσματος κατά 10 μέτρα, από τα 250 χλμ/ώρα.\nΓια όσους ενδιαφέρονται θα πρέπει να γνωρίζουν πως το νέο GMA T.50 θα κατασκευάζεται στη Μεγάλη Βρετανία, ενώ στο σύνολο θα παραχθούν μόλις 100 μονάδες, οι οποίες αναμένονται να γίνουν ανάρπαστες. Οι πρώτες παραδόσεις με βάση το χρονοδιάγραμμα θα γίνουν στις αρχές του 2022, με την τιμή της κάθε μονάδος να είναι 2.620.000€ χωρίς τους φόρους.\nΕίδαν το άρθρο 486


Πρώτη καταχώρηση: Πέμπτη, 2 Μαΐου 2013, 14:55\nLive εικόνα από την εθνική οδό Αθηνών-Λαμίας\nΜαζικά εγκαταλείπουν από σήμερα, Μ. Πέμπτη, το κλεινόν άστυ οι εκδρομείς του Πάσχα. Σύμμαχος στις μετακινήσεις τους είναι η καλοκαιρία που επικρατεί στη χώρα. Την προτίμηση των ταξιδιωτών φαίνεται να συγκεντρώνουν τα νησιά, καθώς από νωρίς το πρωί η κίνηση στο λιμάνι του Πειραιά είναι αυξημένη.\nΣύμφωνα με στοιχεία από το Λιμενικό, καταγράφεται άνοδος κατά 25% σε σχέση με πέρυσι. Η πληρότητα στα πλοία αγγίζει το 100% για Κυκλάδες, Σάμο και Ικαρία και το 90% για άλλους προορισμούς.\n«Τα πλοία λύνουν κάβους και οι λιμενικές Αρχές έχουν πάρει όλα τα μέτρα για να διασφαλίσουν την ομαλότητα στη θαλάσσια κυκλοφορία σε όλα τα λιμάνια της χώρας» δήλωσε ο Κωστής Μουσουρούλης, προσθέτοντας ότι η κίνηση φέτος από το λιμάνι του Πειραιά σε σχέση με πέρυσι είναι αυξημένη κατά 25%, κάτι που - όπως είπε - είναι ιδιαίτερα ενθαρρυντικό.\n«Εκτιμώ ότι το τριήμερο και η επιστροφή δεν θα έχει το παραμικρό πρόβλημα και όλα θα κυλήσουν ομαλά» τόνισε ο υπουργός και ευχήθηκε σε όλους τους ταξιδιώτες και τα πληρώματα των πλοίων καλό Πάσχα.\nΟ αρχηγός του Λιμενικού Σώματος Ελληνικής Ακτοφυλακής Δημήτρης Μπαντιάς επεσήμανε ότι η διακίνηση όλων των επιβατών είναι ομαλή και δεν παρατηρούνται ιδιαίτερα προβλήματα, ενώ πρόσθεσε ότι έχουν δοθεί οδηγίες σε όλες τις λιμενικές Αρχές της χώρας να λάβουν αυξημένα μέτρα τάξης και ασφάλειας.\n(Εικόνα από το λιμάνι του Πειραιά στις 20.00)\n(Εικόνα από το λιμάνι του Πειραιά στις 19.30 το απόγευμα της Μ. Πέμπτης)\n«Από τις μέχρι στιγμής αναφορές που έχω όλα κυλούν φυσιολογικά, παρά το γεγονός ότι η κίνηση είναι αυξημένη σε σχέση με πέρυσι κατά 25% στους επιβάτες και περίπου κατά 40% στα οχήματα» τόνισε. Ο κ. Μπαντιάς ευχήθηκε σε όλους - και στους επιβάτες και στα πληρώματα - καλή Ανάσταση και καλό Πάσχα.\nΣημειώνεται ότι από την προηγούμενη Παρασκευή 26/04/2013 έως τη Μεγάλη Τετάρτη 1 Μαΐου, από το λιμάνι του Πειραιά για τη νησιωτική Ελλάδα έγιναν 74 δρομολόγια και αναχώρησαν συνολικά 77.600 επιβάτες, 10.828 Ι.Χ. αυτοκίνητα, 3.174 φορτηγά και 2.127 δίκυκλα.\nΤο ίδιο διάστημα το 2012 πραγματοποιήθηκαν 55 δρομολόγια, ενώ διακινήθηκαν 56.608 επιβάτες, 7.213 αυτοκίνητα, 2.636 φορτηγά και 1.377 δίκυκλα.\nΣυνολικά 71 δρομολόγια έως την Τρίτη του Πάσχα\nΑπό σήμερα, Μ. Πέμπτη, που κορυφώνεται η έξοδος, έως την Τρίτη του Πάσχα, έχουν προγραμματιστεί από το λιμάνι του Πειραιά συνολικά 71 δρομολόγια για τις νησιωτικές περιοχές με επιπλέον προσεγγίσεις για τα ήδη εγκεκριμένα δρομολόγια με σκοπό την καλύτερη εξυπηρέτηση του επιβατικού κοινού.\nΣτο λιμάνι για σήμερα και για όλες τις ημέρες του Πάσχα η δύναμη του Λιμενικού Σώματος θα είναι αυξημένη, ενώ το Κεντρικό Λιμεναρχείο Πειραιά συνιστά στους επιβάτες που επιθυμούν να ταξιδέψουν, πριν κατέβουν στο λιμάνι, για να αποφευχθεί η άσκοπη ταλαιπωρία τους, να επικοινωνούν με τα κατά τόπους πρακτορεία για τη διαθεσιμότητα των εισιτηρίων που είναι πλέον ηλεκτρονικά.\nΑπό το λιμάνι του Λαυρίου την περίοδο από τη Μ. Πέμπτη έως τη Δευτέρα του Πάσχα έχουν προγραμματιστεί να γίνουν 47 αφίξεις - αναχωρήσεις, ενώ πέρυσι είχαν πραγματοποιηθεί 59.\nΑπό το λιμάνι της Ραφήνας για τη Μ. Εβδομάδα θα γίνουν 29 αναχωρήσεις. Πέρυσι οι αφίξεις και οι αναχωρήσεις πλοίων ήταν 78.\nΑυξημένη κίνηση στην εθνική οδό Αθηνών - Λαμίας\nΑπό νωρίς το πρωί έχει ξεκινήσει η έξοδος των εκδρομέων, ωστόσο από το μεσημέρι της Μ. Πέμπτης παρατηρείται αυξημένη κίνηση σε όλα τα εθνικά οδικά δίκτυα. Η κίνηση των οχημάτων στην εθνική οδό Αθηνών-Λαμίας πραγματοποιείται με δυσκολία.\n(Λίγο πριν από την έξοδο για Λ. Αθηνών)\nΟι οδηγοί θα πρέπει να είναι ιδιαίτερα προσεκτικοί και να τηρούν τον Κώδικα Οδικής Κυκλοφορίας, προκειμένου να μη σημειωθούν ατυχήματα.\n(100 μ. πριν από την έξοδο για την εθνική οδό Αθηνών-Κορίνθου)\n(300 μ. μετά την έξοδο για τη οδό Λιοσίων)\nΧωρίς τρένα και προαστιακό το Πάσχα\nΔιαβάστε εδώ αναλυτικά τα δρομολόγια των αμαξοστοιχιών.\nΜέτρα - συμβουλές από την Τροχαία\nΙδιαίτερα προσεκτικοί θα πρέπει να είναι οι εκδρομείς του Πάσχα κατά την έξοδο από τα μεγάλα αστικά κέντρα. Η Τροχαία και το ΕΚΑΒ βρίσκονται σε πλήρη επιφυλακή για όλες τις ημέρες των εορτών.\nΠαρακάτω θα ενημερωθείτε για τα επικίνδυνα σημεία των εθνικών οδών και για τις κυκλοφοριακές ρυθμίσεις.\nΓια την εξασφάλιση της ομαλής και ασφαλούς κυκλοφορίας πεζών και οχημάτων, καθώς και την πρόληψη τροχαίων ατυχημάτων κατά την περίοδο των εορτών του Πάσχα έχει ληφθεί σειρά μέτρων, με διάθεση του συνόλου του έμψυχου και υλικού δυναμικού της Διεύθυνσης Τροχαίας Αττικής.\n- στη διευκόλυνση της κυκλοφορίας πεζών και οχημάτων στο κέντρο της Αθήνας και σε άλλα πολυσύχναστα σημεία των προαστίων (εμπορικά κέντρα, λιμάνια, σταθμούς ΟΣΕ, σταθμούς υπεραστικών λεωφορείων, αεροδρόμια κ.λπ.)\n- στην ομαλή και ασφαλή κυκλοφορία των οχημάτων τόσο στους βασικούς οδικούς άξονες του Λεκανοπεδίου Αττικής όσο και στο εθνικό, επαρχιακό και αστικό δίκτυο, καθ’ όλες τις μαζικές μετακινήσεις εισόδου και εξόδου, με κύριο μέλημα την πρόληψη και αποτροπή των τροχαίων ατυχημάτων.\nΓια την πρόληψη και αποφυγή των τροχαίων ατυχημάτων παρακαλούνται οι οδηγοί και πεζοί να είναι ιδιαίτερα προσεκτικοί και να τηρούν με σχολαστικότητα τους Κανόνες Οδικής Κυκλοφορίας.\nΣτους οδηγούς των οχημάτων συνιστάται:\nνα μην οδηγούν, όταν έχουν πιει έστω και λίγο αλκοολούχο ποτό\nνα μην αναπτύσσουν υπερβολική ταχύτητα και να προσαρμόζουν αυτή ανάλογα με τις επικρατούσες καιρικές και οδικές συνθήκες\nνα χρησιμοποιούν τη ζώνη ασφαλείας και το προστατευτικό κράνος και να απαιτούν να χρησιμοποιούν αυτά και οι συνεπιβάτες τους\nνα συγκρατούν με σύστημα κατάλληλο για την ηλικία, το ύψος και το βάρος τα μικρά παιδιά (ειδικό κάθισμα, ζώνη ασφαλείας κ.λπ.)\nνα μην πραγματοποιούν αντικανονικά προσπεράσματα\nνα μη μιλούν στο κινητό τηλέφωνο, εκτός κι αν είναι τοποθετημένο σε ειδική θέση ανοικτής ακρόασης ή χρησιμοποιούν ακουστικό ασύρματης επικοινωνίας (Bluetooth)\nνα αποφεύγουν την προσέγγιση του Σταθμού Υπεραστικών Λεωφορείων Κηφισού με Ι.Χ. αυτοκίνητα κατά τις παραμονές των εορτών και να προτιμούν για τον σκοπό αυτό τα Μ.Μ.Μ., επειδή τις ημέρες αυτές παρατηρείται σοβαρό κυκλοφοριακό πρόβλημα στο συγκεκριμένο σημείο\nμέσα στην πόλη, όπου η κίνηση των οχημάτων μειώνεται αισθητά κατά τις ημέρες των εορτών, να είναι πολύ προσεκτικοί και να κινούνται με μειωμένη ταχύτητα, διότι παρατηρείται αύξηση των τροχαίων\nΑκόμη, οι πεζοί θα πρέπει να μην παραβιάζουν τους σηματοδότες, να διασχίζουν το οδόστρωμα στα σημεία όπου υπάρχουν διαβάσεις και, όπου δεν υπάρχουν αυτές, να είναι ιδιαίτερα προσεκτικοί στην κυκλοφορία των οχημάτων.\nΟι εκδρομείς που ήδη εγκαταλείπουν το κλεινόν άστυ αλλά και οι ταξιδιώτες της τελευταίας στιγμής, που αναμένεται να μεταβούν σε χωριά και σε θέρετρα, θα έχουν σύμμαχο τον καλό καιρό, που θα συνοδεύεται από υψηλές θερμοκρασίες.\nΕιδικότερα, τη Μεγάλη Πέμπτη και τη Μεγάλη Παρασκευή θα σημειωθούν αραιές τοπικές νεφώσεις στα βόρεια, κυρίως τις απογευματινές ώρες, με πιθανότητα πρόσκαιρων όμβρων στα ορεινά τη Μεγάλη Παρασκευή. Οι άνεμοι θα πνέουν από βόρειες διευθύνσεις, στα δυτικά 3 με 4, στα ανατολικά 4 με 5 και στο Αιγαίο τοπικά 6 μποφόρ. Η θερμοκρασία θα σημειώσει μικρή πτώση στα ανατολικά.\nΣύμφωνα με τις προγνώσεις, ο καιρός στην Αθήνα τη Μεγάλη Παρασκευή θα είναι καλός και η υψηλότερη θερμοκρασία θα αγγίξει τους 17 βαθμούς. Το Μεγάλο Σάββατο η καλοκαιρία θα συνεχιστεί, με τη θερμοκρασία να κυμαίνεται στα ίδια επίπεδα, όπως και την Κυριακή του Πάσχα. Τα ελάχιστα σύννεφα δεν θα φέρουν βροχή, σύμφωνα με τους μετεωρολόγους.\nΤη Δευτέρα του Πάσχα το θερμόμετρο θα δείξει 17 βαθμούς Κελσίου και περισσότερα σύννεφα θα κάνουν την εμφάνισή τους πάνω από τον αττικό ουρανό.\nΣτη Θεσσαλονίκη τη Μεγάλη Παρασκευή αναμένεται καλοκαιρία. Η θερμοκρασία θα φθάσει τους 16 βαθμούς Κελσίου, ενώ το μεσημέρι του Μεγάλου Σαββάτου θα πέσει στους 15 βαθμούς και θα υπάρχουν σύννεφα.\nΤην Κυριακή του Πάσχα, θα ανέβει λίγο η θερμοκρασία και θα έχει επίσης μερική συννεφιά. Το απόγευμα της Δευτέρας του Πάσχα, σύμφωνα με τις πρώτες προγνώσεις, θα σημειωθούν βροχές.\nΛίγη συννεφιά θα έχει τη Μεγάλη Παρασκευή στο Ηράκλειο, όπου η θερμοκρασία θα αγγίξει τους 15 βαθμούς Κελσίου το μεσημέρι. Το Μεγάλο Σάββατο θα είναι ηλιόλουστο, με τη θερμοκρασία να βρίσκεται περίπου στα ίδια επίπεδα, όπως και την Κυριακή του Πάσχα.\nΛίγες νεφώσεις θα εμφανιστούν τη Δευτέρα του Πάσχα, αλλά η θερμοκρασία δεν θα σημειώσει αξιόλογη μεταβολή.\nΗλιόλουστος θα είναι ο καιρός και στην Πάτρα από τη Μεγάλη Παρασκευή έως και την Κυριακή του Πάσχα. Η θερμοκρασία θα κυμανθεί από 19 έως 20 βαθμούς Κελσίου.\nΤο απόγευμα της Δευτέρας του Πάσχα αναμένεται να σημειωθούν σποραδικές βροχές, χωρίς ωστόσο η θερμοκρασία να καταγράψει αξιόλογη μεταβολή.\nΗλιοφάνεια προβλέπεται για τη Μεγάλη Παρασκευή στην Κέρκυρα με 17 βαθμούς Κελσίου. Ευχάριστος θα είναι ο καιρός το Μεγάλο Σάββατο και την Κυριακή του Πάσχα, με τη θερμοκρασία να βρίσκεται κοντά στους 18 βαθμούς.\nΗλιόλουστος ο καιρός και στη Μυτιλήνη τη Μεγάλη Παρασκευή, με τη θερμοκρασία να αγγίζει τους 16 βαθμούς Κελσίου. Το Μεγάλο Σάββατο ο καλός καιρός θα συνεχιστεί, ενώ και την Κυριακή του Πάσχα η θερμοκρασία θα κυμανθεί στα ίδια επίπεδα.\nΗ Δευτέρα του Πάσχα προβλέπεται κατά περιόδους συννεφιασμένη, ενώ το θερμόμετρο θα δείξει περί τους 17 βαθμούς Κελσίου.\nΖεστός θα είναι ο καιρός στη Ρόδο το τετραήμερο του Πάσχα. Τη Μεγάλη Παρασκευή η θερμοκρασία θα αγγίξει τους 20 βαθμούς Κελσίου και θα έχει κυρίως ηλιοφάνεια.\nΤο Μεγάλο Σάββατο θα είναι ακόμη πιο ηλιόλουστο, όπως και η Κυριακή του Πάσχα. Τη Δευτέρα του Πάσχα η θερμοκρασία θα διατηρηθεί στα ίδια επίπεδα, με απόλυτο ήλιο.\nΠαρόμοιος θα είναι ο καιρός από τη Μεγάλη Παρασκευή έως και τη Δευτέρα του Πάσχα στον Βόλο. Ηλιόλουστη θα είναι η Μ. Παρασκευή με 16 βαθμούς Κελσίου, κυρίως ηλιοφάνεια αλλά χαμηλότερη θερμοκρασία το Μεγάλο Σάββατο. Ηλιοφάνεια και την Κυριακή του Πάσχα.\nΤη Δευτέρα του Πάσχα θα σημειωθούν αυξημένες νεφώσεις.\nΑν είστε στην Ξάνθη, τη Μεγάλη Παρασκευή και το Μεγάλο Σάββατο θα έχει απόλυτη ηλιοφάνεια, ενώ την Κυριακή του Πάσχα προβλέπονται λίγες περίοδοι με συννεφιά. Τη Δευτέρα του Πάσχα τα σύννεφα θα είναι περισσότερα.\nΗ θερμοκρασία θα κυμανθεί το μεσημέρι από τους 16 έως τους 18 βαθμούς Κελσίου.\nΣτη Λάρισα, η Κυριακή του Πάσχα προβλέπεται κυρίως ηλιόλουστη με 19 βαθμούς Κελσίου το μεσημέρι. Απόλυτη ηλιοφάνεια θα έχει τη Μεγάλη Παρασκευή, ελάχιστη συννεφιά -κατά περιόδους- θα υπάρχει το Μεγάλο Σάββατο και περισσότερη τη Δευτέρα του Πάσχα.\nΗ θερμοκρασία θα κυμανθεί από 18 έως 20 βαθμούς Κελσίου.\nVideo-φωτογραφίες: Μαριάννα Μαρμαρά\nΤελευταία ενημέρωση: Πέμπτη, 2 Μαΐου 2013, 23:16


Χρηματιστήριο Αξιών Αθηνών: Frankfurter Zeitung: «Ελαττωματική κατασκευή η τρόικα»\nFrankfurter Zeitung: «Ελαττωματική κατασκευή η τρόικα»\nΜέσω της τρόικας, αναφέρεται στο δημοσίευμα, το Διεθνές Νομισματικό Ταμείο συμβάλει στην αμερικανοποίηση της οικονομικής πολιτικής στην Ευρώπη. Παράλληλα, ένα όλο και μεγαλύτερο τμήμα της Ευρωζώνης κυβερνιέται ή συγκυβερνιέται από ένα τρίο, το οποίο αποκαλείται τρόικα και είναι παιδί της κρίσης χρέους στην Ελλάδα. Τρία χρόνια μετά την αρχή της κρίσης η τρόικα έχει εισβάλει και σε άλλες χώρες, όπως Πορτογαλία, Ιρλανδία και Κύπρος, ενώ το ΔΝΤ αναμιγνύεται και στην Ισπανία.\nΜε τη συμμετοχή των ταμείων στην τρόικα, για πρώτη φορά τρίτες χώρες άρχισαν να έχουν άμεση επιρροή στην πολιτική σε τμήματα της ευρωζώνης. Μπορεί μεν η ανάμιξη του ΔΝΤ σε οικονομικές κρίσης να είναι αναπόφευκτη, ωστόσο θα επισφραγίσει για πολλά χρόνια το σύνολο ης Νομισματικής Ένωσης.\nΩς μέτοχος της τρόικας το ΔΝΤ εξάγει το σκεπτικό του στην Ευρώπη, το οποίο προσανατολίζεται στη ζήτηση. Άλλα είχαν υποσχεθεί στους Γερμανούς όμως, όταν σπρώχθηκαν να ενταχθούν στο ευρώ.\nΕξ’ αρχής η τρόϊκα ήταν ένα «ελαττωματικό κατασκεύασμα». Η ΕΚΤ δεν έχει τίποτα κοινό με την τρόικα, δεδομένου ότι είναι υπεύθυνη για την πολιτική κυκλοφορίας του χρήματος. Για την ανάμιξή της στην οικονομική πολιτική δεν έχει νομιμοποίηση και κάθε ανάμιξή της έρχεται σε αντίθεση με την ανεξαρτησία της ΕΚΤ. Στην περίπτωση της Κύπρου ο δανεισμός της χώρας συνδυάστηκε με την εφαρμογή μεταρρυθμίσεων. Η πολιτική κυκλοφορίας του χρήματος γίνεται μοχλός, για να αναγκαστούν κάποιες χώρες να προβούν σε μεταρρυθμίσεις. Με αυτή την ενέργεια η πολιτική αυτή απώλεσε την αθωότητά της.\nΑπό την άλλη πλευρά το ΔΝΤ με την συμμετοχή του στην τρόικα εισήλθε σε έναν άγνωστο για αυτό χώρο. Όταν ένα κράτος ταλανίζεται από οικονομική κρίση, τότε το ΔΝΤ έχει απέναντί του στην διαπραγμάτευση την κυβέρνηση και την Κεντρική Τράπεζα της χώρας. Στην ευρωζώνη όμως το ΔΝΤ δεν έχει να αντιμετωπίσει μόνο τις χώρες κρίσης, αλλά και τους συντρόφους από την τρόικα. Ακόμα και εάν το ήθελε, δεν μπορεί να συστήσει σκληρή γραμμή, όπως έξοδο μιας χώρας από την ευρωζώνη, επειδή πρέπει να έχει μια γραμμή σύμπλευσης με την Ευρωπαϊκή Επιτροπή και την ΕΚΤ.\nΜετά από πολλά χρόνια θα αποδειχθεί, εάν η συμμετοχή του ΔΝΤ στην κρίση της ευρωζώνης έχει βοηθήσει πραγματικά. Πρώτα πρέπει να λήξει η κρίση χρέους. Κατά τα πρώτα χρόνια της κρίσης υπήρξαν προβλήματα στους κόλπους της τρόικας, δεδομένου ότι το ΔΝΤ πέρασε τη δική του γραμμή, δηλαδή το κεϋνσιανό μοντέλο σκέψης, το οποίο έρχεται σε αντίθεση με τον προσανατολισμό της Γερμανίας για σταθεροποίηση της οικονομίας. Έτσι το ΔΝΤ συμβάλλει στην αμερικανοποίηση της οικονομικής πολιτικής στην Ευρώπη.\nΣτις διαπραγματεύσεις για το δεύτερο πρόγραμμα στήριξης της Ελλάδας και για την Κύπρο υπήρξε μεγάλη διχογνωμία στην τρόικα, επειδή το ΔΝΤ επεδίωκε περισσότερο ρεαλισμό όσον αφορά την ανάπτυξη και τη βιωσιμότητα του δημόσιου χρέους, απ’ ότι η Ευρωπαϊκή Επιτροπή. Το ΔΝΤ πιέζει ακόμα πιο πολύ, επειδή στο Διευθυντήριο αυξάνεται η δυσαρέσκεια όσον αφορά τη διάσωση του Ευρώ. Οι χώρες που βρίσκονται σήμερα στο μεταίχμιο της οικονομικής ανάπτυξης υποπτεύονται μια ειδική μεταχείριση της Ευρώπης.\n«Όσο λοιπόν συνεχίζει η κρίση του Ευρώ, άλλο τόσο το ΔΝΤ παίζει με την υστεροφημία του. Κατά ειρωνικό τρόπο έδεσε τα χέρια του με τη συμμετοχή του στην Τρόικα, από την άλλη πλευρά όμως απέκτησε επιρροή μεγαλύτερη από τις δυνατότητές του» καταλήγει το δημοσίευμα.\nPosted by geokalp at 13:40\nLabels: GER, ΔΝΤ, τρόποι σκέψης\nTax Changes Mean Mortgage-Interest Deduction Finds Fewer Takers


ΖΩΔΙΑ ΣΗΜΕΡΑ 21/02: ΟΙ ΛΟΓΑΡΙΑΣΜΟΙ ΚΑΝΟΥΝ ΤΟΥΣ ΚΑΛΟΥΣ ΦΙΛΟΥΣ ! | Sfera 102,2\nSfera 102,2 Ζώδια ΖΩΔΙΑ ΣΗΜΕΡΑ 21/02: ΟΙ ΛΟΓΑΡΙΑΣΜΟΙ ΚΑΝΟΥΝ ΤΟΥΣ ΚΑΛΟΥΣ ΦΙΛΟΥΣ !\nΖΩΔΙΑ ΣΗΜΕΡΑ 21/02: ΟΙ ΛΟΓΑΡΙΑΣΜΟΙ ΚΑΝΟΥΝ ΤΟΥΣ ΚΑΛΟΥΣ ΦΙΛΟΥΣ !\nΟ Κρόνος στον Αιγόκερω σε πιέζει να αποδεχθείς όρους με τους οποίους δεν συμφωνείς κι εδώ είναι που θα πρέπει να αναζητήσεις την χρυσή τομή, ώστε να μετριάσεις τους «κραδασμούς» από μια ενδεχόμενη σύγκρουση. Αν πάλι σκέφτεσαι να ξεκινήσεις κάτι νέο στην καριέρα σου, καλό είναι να το ξαναδείς, αφού υπάρχουν εμπόδια και προαπαιτούμενα που για την ώρα δεν καλύπτονται.Παράλληλα βέβαια, ο Άρης στον 2ο ηλιακό οίκο σου αναδεικνύει οικονομικά θέματα, δίνοντάς σου την αφορμή να διεκδικήσεις περισσότερα και τελικά δεν αποκλείεται να αποκομίσεις ένα σημαντικό κέρδος.\nΟ Άρης στο ζώδιό σου σε κάνει λιγότερο ανεκτικό απέναντι στους άλλους, το πιθανότερο όμως είναι να πετύχεις τους στόχους σου λειτουργώντας υπό πίεση, σε ένα ανταγωνιστικό περιβάλλον. Επιπλέον, δεν αποκλείεται να συμμετάσχεις σε μια διαμάχη γύρω από οικονομικά και κοινωνικά ζητήματα με τα «αίματα» να… ανάβουν! Παράλληλα, ο Κρόνος στον Αιγόκερω σου φέρνει «τρεχάματα», είτε για δικές σου υποθέσεις που δεν μπορούν να περιμένουν άλλο, είτε για να καλύψεις την… αδράνεια κάποιων, που «αρνούνται» να αναλάβουν τις ευθύνες τους και σε βάζουν σε μπελάδες.\nΟ Κρόνος στον Αιγόκερω σε πιέζει να διαχειριστείς ένα οικονομικό ζήτημα με νομικές προεκτάσεις, χωρίς μεν να αποποιηθείς τις ευθύνες ή τις υποχρεώσεις σου αλλά και φροντίζοντας να καταστήσεις σαφές και στους άλλους ότι έχεις κι εσύ τα… απαραβίαστα όριά σου. Επιπλέον, προστάτεψε τα κεκτημένα σου από την δράση περιθωριακών ομάδων αλλά και από άνομες παρασκηνιακές ενέργειες σε βάρος σου. Παράλληλα, με τον Άρη στον 12ο ηλιακό οίκο σου, οφείλεις να ασχοληθείς άμεσα και με την υγεία και την διατροφή σου, προκειμένου να προλάβεις ανεπιθύμητες εξελίξεις.\nΜε τον Κρόνο απέναντί σου, τα πιεστικά διλήμματα αναφορικά με την σχέση σου ή μια συνεργασία αυξάνονται κι αν δεν θέλεις να υποστείς τις συνέπειες μιας ασυμφωνίας ή σύγκρουσης, που θα ζημιώσει και τις δύο πλευρές, οφείλεις να συμβιβαστείς με την πραγματικότητα, εξαντλώντας την στρατηγική σου. Αντίθετα, το να «κοντράρεις στα ίσα» θα προκαλέσει μεγάλο… σαματά και το δύσκολο εδώ είναι πως ο Άρης στον 11ο ηλιακό οίκο σου προδιαθέτει σε μια αδιαλλαξία στις παρέες σου κι αν ακούσεις τις προτροπές των πιο «θερμοκέφαλων θα δημιουργηθούν δύο «στρατόπεδα» στην ζωή σου.\nΜε τον Άρη στον 10ο ηλιακό οίκο σου, το να προσπαθείς να «κρυφτείς» από τις εξελίξεις, είναι μάλλον… μάταιο, αφού οι εντάσεις θα σε κυνηγούν όπου κι αν είσαι! Επειδή μάλιστα η στάση κάποιων απέναντι σου μπορεί να γίνει επιθετική ή ανταγωνιστική, θα πρέπει κι εσύ να «πατήσεις πόδι» όπου χρειαστεί. Μάλιστα, με τον Κρόνο στον Αιγόκερω οφείλεις να δώσεις μια… παραπάνω προσοχή στα εργασιακά σου, όπου καλείσαι να συμβιβαστείς με μια πραγματικότητα που ναι μεν δεν είναι ακριβώς αυτή που θα ήθελες, από την άλλη πλευρά όμως βάζει τα πράγματα σε μια σειρά.\nην ίδια στιγμή που ο Άρης στον 9ο ηλιακό οίκο σου σε ωθεί να υπερασπίσεις εμφατικά τις απόψεις σου, ο Κρόνος στον Αιγόκερω σε μπλοκάρει συναισθηματικά, μέσα από στερήσεις ή απαγορεύσεις που έρχονται την πιο… ακατάλληλη στιγμή! Σε κάθε περίπτωση όμως οφείλεις να λάβεις υπόψη σου και τα «θέλω» των άλλων, ώστε να μην προκύψουν αντιπαλότητες στα καλά καθούμενα, κάτι που θα συμβεί σίγουρα, αν μπουν μπροστά οι εγωισμοί. Επιπλέον, αν έχεις παιδιά, φρόντισε να μείνουν μακριά από διαμάχες ή κινδύνους και ιδίως να μην παρασυρθούν από κακές παρέες.\nΟ Κρόνος στον Αιγόκερω δεν σου επιτρέπει να απολαύσεις την οικογενειακή σου γαλήνη, είτε επειδή κάποιος/α βρίσκεται σε δύσκολη θέση, είτε γιατί ένα περιουσιακό θέμα αποκτά «ακανθώδη» χαρακτηριστικά. Από πλευράς σου πάντως, πρέπει να διατηρήσεις την ψυχραιμία σου και να δεις τι μπορεί να κάνεις άμεσα για να ικανοποιήσεις όλες τις πλευρές έστω και σε μια μίνιμουμ βάση. Παράλληλα βέβαια, ο Άρης στον 8ο ηλιακό οίκο σου προσδίδει μια νέα δυναμική στα οικονομικά σου κι αν ρισκάρεις λίγο παραπάνω, τα αποτελέσματα θα σε εκπλήξουν θετικά.\nΣήμερα δεν αποκλείεται να δοκιμαστούν τα αντανακλαστικά και η εμπειρία σου απέναντι σε διαφορετικές γνώμες και απόψεις που θα χρειαστεί να συνθέσεις, συχνά μάλιστα κάτω από έντονη πίεση ή την «απειλή» μιας νομικής εμπλοκής. Κι αν βέβαια πέσεις πάνω σε άτομα που «δεν στροφάρουν», είναι σχεδόν βέβαιο πως θα χάσεις την υπομονή σου. Από την άλλη πλευρά, με τον Άρη στον 7ο ηλιακό οίκο σου είναι πιθανό να σου προκύψει μια νέα και αποτελεσματική συνεργασία «στο φτερό»! Παράλληλα, ο Κρόνος στον Αιγόκερω σου φέρνει επιπλέον υποχρεώσεις που σου «τρώνε» τον χρόνο.\nΜε τον Κρόνο στον Αιγόκερω ενδέχεται να εμπλακείς σε χρονοβόρες διαβουλεύσεις για ένα οικονομικό θέμα, που ίσως μάλιστα να λάβει νομικές διαστάσεις αλλά σε κάθε περίπτωση θα έχεις την ευκαιρία να τσεκάρεις στην πράξη ποιοι είναι πραγματικά εκείνοι που σε υποστηρίζουν και ποιοι όχι. Επιπλέον, αν ψάχνεις για χρηματοδότηση αναμένονται «εμπλοκές», με τα προαπαιτούμενα να φυτρώνουν σαν τα μανιτάρια! Παράλληλα, με τον Άρη στον 6ο ηλιακό οίκο σου να δίνει έναν πιο ανταγωνιστικό τόνο στα εργασιακά σου, δεν έχεις παρά να αποδείξεις ότι είσαι ο/η καλύτερος/η!\nΜε τον Κρόνο στο ζώδιό σου να αυξάνει το αίσθημα ευθύνης σου, καλείσαι να μοιράσεις αρμοδιότητες στα πλαίσια των διοικητικών καθηκόντων σου και όχι βέβαια να τα «φορτωθείς» όλα επάνω σου. Άλλο πράγμα η εποπτεία κι άλλο η… σκλαβιά! Επιπλέον, θα πρέπει να θυμάσαι ότι τα καλύτερα αποτελέσματα θα έρθουν αν καταφέρεις να συμβιβάσεις τις αντιμαχόμενες πλευρές, θέτοντας συνάμα και τα δικά σου «κόκκινες γραμμές». Παράλληλα, με τον Άρη στον 5ο ηλιακό οίκο σου, θα χρειαστεί να διαχειριστείς πιέσεις αλλά και έντονες επιθυμίες σε προσωπικά ζητήματα.\nΟ Άρης στον 4ο ηλιακό οίκο σου μπορεί να φέρει μια οικογενειακή αναστάτωση ή τεχνικά προβλήματα στο χώρο σου, που απαιτούν μια άμεση αντιμετώπιση. Παράλληλα, με τον Κρόνο αλλά και τον Πλούτωνα στον Αιγόκερω, το ζητούμενο είναι να διερευνήσεις τα δρώμενα του παρασκηνίου, αφού εκεί «τρέχουν» καταστάσεις, που θα επηρεάσουν τόσο τα προσωπικά όσο και τα εργασιακά σου και το θέμα είναι να μην μείνεις «στην απ’ έξω». Ακόμη, είναι πιθανό να προκύψει ένα θέμα στην υγεία σου, πολύ περισσότερο αν αγνοήσεις κάποια σημάδια κούρασης και ξεπεράσεις τις αντοχές σου.\nΜε τον Κρόνο στον Αιγόκερω να δημιουργεί συνθήκες κρίσης στις σχέσεις σου με φίλους/ες αλλά και αγαπημένα πρόσωπα, οφείλεις να ακολουθήσεις μια στρατηγική «σωφρονισμού», χωρίς όμως να χάσεις το δίκιο σου, ένεκα της συμπεριφοράς σου. Επιπλέον είναι πιθανό να αναλάβεις ευθύνες στα πλαίσια μιας συλλογικής προσπάθειας, καλό είναι ωστόσο να αναλάβουν και οι άλλοι τις δικές τους, αφού «οι καλοί λογαριασμοί κάνουν τους καλούς φίλους». Παράλληλα, ο Άρης στον 3ο ηλιακό οίκο σου, πέρα από τις λεκτικές κόντρες, σε ωθεί να εμπλουτίσεις τις γνώσεις σου, ενώ δεν αποκλείεται να κάνεις ένα ταξίδι-αστραπή.\nVerina Evaggelou 21 Φεβ, 2019 Ζώδια\nΠροηγούμενο ΖΩΔΙΑ ΣΗΜΕΡΑ 20/02 : ΥΠΟΜΟΝΗ Η ΗΡΕΜΙΑ ΕΡΧΕΤΑΙ …\nΕπόμενο ΖΩΔΙΑ ΣΗΜΕΡΑ 25/02 : ΑΙΣΘΗΜΑΤΙΚΑ ΚΑΙ ΟΙΚΟΝΟΜΙΚΑ ΕΥΝΟΟΥΝΤΑΙ !\nΔείτε το ολοκαίνουριο τραγούδι & video clip του Γιώργου Παπαδόπουλου!


Η Κίνα, το Θιβέτ και ο Σαρκοζί… – Πρόσωπα – Ρίτσα Μασούρα\nΗ Κίνα, το Θιβέτ και ο Σαρκοζί…\nΤο βράδυ της 19ης Ιουλίου 1980, στην τελετή έναρξης στο στάδιο Λένιν της Μόσχας, παρατάχθηκαν 80 χώρες, οι λιγότερες από τους Ολυμπιακούς του 1956. Ο Μίσα, το αρκουδάκι–μασκότ, έκανε τα πάντα, ώστε να σμικρυνθεί η πικρία των Σοβιετικών και να αντιμετωπιστεί με υπερηφάνεια η απόφαση των ΗΠΑ και 64 ακόμη χωρών να μποϊκοτάρουν τη διοργάνωση. Η ΕΣΣΔ είχε εισβάλει τότε στο Αφγανιστάν και η Δύση, προστάτιδα των ανθρωπίνων δικαιωμάτων, δεν σήκωνε μύγα στο σπαθί της. Βεβαίως, η διοργάνωση στέφτηκε με επιτυχία –το λένε και οι Ελληνες αθλητές που συμμετείχαν με απόφαση του Γεωργίου Ράλλη– και οι εισπράξεις της Μόσχας πήγαν καλά, καλύτερα ίσως από τους Ολυμπιακούς του Καναδά.\nΣήμερα, 28 χρόνια μετά, η Ιστορία σχεδιάζει να επαναλάβει τον εαυτό της. Σε άλλη χώρα, αυτή τη φορά την Κίνα, και με αιχμή του δόρατος τη βίαιη καταστολή εκ μέρους του κινεζικού στρατού των Θιβετιανών εξεγερμένων, οι οποίοι δεν διάλεξαν τυχαία τη συγκεκριμένη χρονική στιγμή για να προβάλουν τα αιτήματά τους. Είχαν μπροστά τους τους Ολυμπιακούς του Πεκίνου, ενώ μόλις προ μηνών το Κοσσυφοπέδιο είχε μονομερώς κηρύξει την ανεξαρτησία του, δημιουργώντας ισχυρό προηγούμενο για τις δικές τους διεκδικήσεις.\nΚανείς δεν θέλει να μιμηθεί τους Αμερικανούς του 1980, αλλά στα διπλωματικά γραφεία της Δύσης η λέξη μποϊκοτάζ ήδη έχει πέσει στο τραπέζι και, παρά τις επίσημες διαβεβαιώσεις, κάτι μυρίζει άσχημα στο βασίλειο της Δανιμαρκίας. Ο πρόεδρος της Γαλλίας, Νικολά Σαρκοζί, τολμηρός και ασυγκράτητος σε όλα, άφησε να διαφανεί ότι φλερτάρει με το μποϊκοτάζ της τελετής έναρξης, όχι όμως και των αγώνων. Σύμφωνα δε με πληροφορίες, όταν η χ ώρα του αναλάβει τον Ιούλιο την προεδρία της Ε.Ε. θα επιδιώξει την έκδοση κοινού ανακοινωθέντος για το Πεκίνο. Ο Νικολά Σαρκοζί είναι στριμωγμένος εσωτερικά. Τίποτα, επομένως, δεν τον εμποδίζει να θέσει σε εφαρμογή σχέδιο διττής εμβέλειας, που κατά την άποψή του θα τον βοηθήσει να κερδίσει πολιτικά το χαμένο έδαφος: Η Γαλλία θα σκληρύνει τη στάση της απέναντι στην Κίνα, δικαιολογώντας την ύπαρξή της ως κοιτίδας των ανθρωπίνων δικαιωμάτων, ανακτώντας παράλληλα στα μάτια των πολιτών της την παλιά αγωνιστική αίγλη, ενώ η Ε.Ε. θα πειραματιστεί ως προς την πολιτική ωρίμασή της.\nΤα σχέδια Σαρκοζί βρίσκονται σε διερευνητικό στάδιο. Η συζήτηση, όμως, για τους Ολυμπιακούς του Πεκίνου θυμίζει την περίπτωση του απαρτχάιντ στη Νότιο Αφρική. Υπό τις ευλογίες του Κίσινγκερ, οι Ηνωμένες Πολιτείες είχαν στηρίξει την ιδέα μιας «εποικοδομητικής σχέσης» με την Πραιτόρια, λέγοντας ότι η οικονομία θα πρέπει να διακρίνεται από την πολιτική. Προφανώς, η προτεινόμενη διάκριση αφορούσε, μεταξύ άλλων, τις πωλήσεις όπλων προς το καθεστώς της Νοτίου Αφρικής.\nΕχει κάτι αλλάξει στις μέρες μας; Ισως λίγο περισσότερο μέικαπ στις επίσημες ανακοινώσεις της Δύσης. Ποιος δεν ξέρει στο κάτω κάτω ότι στην Κίνα συμβαίνουν διάφορα ευτράπελα; Το Πεκίνο έχει στο ενεργητικό του μια Τιενανμέν, το 1989, με 3.000 νεκρούς και μια Λάσα, το 1959, με 80.000 νεκρούς. Ανθρωποι εξακολουθούν να θανατώνονται και να φιμώνονται… Κατά τα λοιπά, όμως, η Κίνα είναι η μεγάλη αγορά, πεδίο λαμπρής δράσης χιλιάδων εταιρειών, φυσικά και γαλλικών εταιρειών. Ποιος, επομένως, θα βγάλει το δάκτυλο από το βάζο με το μέλι για να προσυπογράψει μποϊκοτάζ των αγώνων; Κι όταν πολλοί γνωρίζουν ότι στο Θιβέτ βρίσκεται σε εξέλιξη ένας άνισος και σκληρός αγώνας διαδοχής του εξόριστου θρησκευτικού ηγέτη Δαλάι Λάμα;\nΔημοσιεύθηκε στην Καθημερινή 27-3-2008\nΥΓ…. ΜΙΑ ΜΙΚΡΗ ΥΠΟΣΗΜΕΙΩΣΗ: Η ΓΑΛΛΙΔΑ ΔΑΣΚΑΛΑ ΠΟΥ ΕΠΑΣΧΕ ΑΠΟ ΜΙΑ ΑΝΙΑΤΗ ΦΟΒΕΡΗ ΝΟΣΟ ΚΑΙ ΕΙΧΕ ΠΡΟΣΦΥΓΕΙ ΣΤΑ ΔΙΚΑΣΤΗΡΙΑ ΓΙΑ ΝΑ ΤΗΣ ΕΠΙΤΡΑΠΕΙ Η ΕΥΘΑΝΑΣΙΑ ΜΕΤΑ ΤΗΝ ΑΠΟΡΡΙΨΗ ΤΟΥ ΑΙΤΗΜΑΤΟΣ ΤΗΣ ΤΗΝ ΠΕΡΑΣΜΕΝΗ ΔΕΥΤΕΡΑ ΕΠΕΛΕΞΕ ΝΑ ΑΥΤΟΚΤΟΝΗΣΕΙ.ΑΠΟ ΧΘΕΣ ΔΕΝ ΕΙΝΑΙ ΠΙΑ ΑΝΑΜΕΣΑ ΜΑΣ. ΕΛΕΥΘΕΡΩΘΗΚΕ…ΕΙΧΑ ΓΡΑΨΕΙ ΓΙ ΑΥΤΗΝ ΣΤΟ ΑΡΘΡΟ ΕΥΘΑΝΑΣΙΑ (ΜΟΛΙΣ ΠΡΟ ΜΙΑΣ ΕΒΔΟΜΑΔΑΣ).\nΜαρτίου 28, 2008 Μαρτίου 28, 2008 ritsmasΘιβέτ,αγωνία,theme\n19 thoughts on “Η Κίνα, το Θιβέτ και ο Σαρκοζί…”\nΜαρτίου 28, 2008 at 8:35 πμ\nΤι να πώ…ντρέπομαι γιατί όλες οι αντιδράσεις για την καταπάτηση των ανθρωπίνων δικαιωμάτων είναι τόσο κατευθυνόμενες..\nΜαρτίου 28, 2008 at 10:08 πμ\nδεν νομίζω ότι έχουν αλλάξει ιδιαίτερα πράγματα από τότε που ο Χιτλερ πολιτικοποίησε τους Αγώνες… από τότε το παράδειγμά του έχει χρησιμοποιηθεί ποικιλοτρόπως\nμάλιστα – εκείνος πιο διορατικός – είχε φροντίσει να σταματήσουν οι διώξεις των εβραίων – οι οποίες είχαν τη γνωστή συνέχεια\nτι να πρωτοθυμηθούμε από τους ΟΑ\nμποϊκοτάζ και το 1984\nδεκαετία ’80 οι γυναίκες γινόντασαν άνδρες και οι άνδρες γυναίκες από τις ντόπες, ειδικά των Ανατολικογερμανων\nοι ΟΑ της Ατλάντα\nτον ιταλό(;) δημοσιογράφο που πήγε πριν 1-2 μήνες στην Κίνα – πρώτος διαπιστευμένος – και όταν τον έκαναν τσακωτό στα προπονητήρια να κάνει ρεπορταζ για ντόπες τον έβαλαν φυλακή\nτο εμπόρευμα είναι πολύ μεγάλο και οι μόνοι που προσπαθούν να «σώσουν» τον «ολυμπισμό» είναι οι χορηγοί…\nαυτοί που βάζουν στους αγώνες τα περισσότερα…\nεντάξει, οι ευρωπαίοι συνεχίζουν την πίεση στους κινέζους, η οποία ξεκίνησε – επίσημα – με την παραίτηση Σπήλμπεργκ\nΜαρτίου 28, 2008 at 10:40 πμ\nΠοιος θα αντιδράσει στο καθεστώς της Κίνας;\nΟι ΗΠΑ του Αφγανιστάν , του Ιράκ και του Γκουάνταμο;\nΗ Ρωσία του Πούτιν και των εν ψυχρώ δολοφονιών δημοσιογράφων και πολιτών;\nΟ ΟΗΕ ( Οργανισμός Ηνωμένων Εθελοτυφλούντων);\nΜαρτίου 28, 2008 at 11:42 πμ\nΚαι μόνο που το είπε ο Σαρκό μου άρεσε άσχετο το τι θα γίνει και γιατί το είπε (μην χάσει τη δουλειά και συνεπάγετε και το αγοροκόριτσο) εδώ οι Δικοί μου απέρριψαν την πρόταση του και κάνουν σαν να δεν συμβαίνει τίποτε …Την καλημέρα μου\nΜαρτίου 28, 2008 at 12:01 μμ\nΔεν συμφωνώ να φορτώνονται στους Ολυμπιακούς Αγώνες όλες οι πολιτικές διαφορές στον κόσμο είτε υπάρχει δίκιο είτε όχι. Οι Ολυμπιάδα πρέπει να ξεπερνά τους πολέμους και τις διαμάχες και να ενώνει. Φυσικά κάθε σκέψη για μποϋκοτάζ με βρίσκει αντίθετο. Καλημέρα αν και βροχερή εδω στα τρελλά νερά.\nΜαρτίου 28, 2008 at 12:18 μμ\n@Vasili mou ασε προς το παρόν να ενώνει την Cocal Cola με την Nike και τα κοκτειλ των αναβολικών!Σε χαιρετώ\nΜαρτίου 28, 2008 at 12:57 μμ\nο ΑΦΜ τα είπε μια χαρά. Και η πενέλοπε στο τελευταίο σχόλιο.\nποιος νοιάζεται πια; τι νόημα έχει όλο αυτό το πανηγύρι εκτός από το να αβγαταίνουν τα κέρδη τους οι πολυεθνικές;\nποιος μπορεί να ενθουσιαστεί μπροστά στα ρεκόρ και τις διακρίσεις, όταν όλοι μα ςπια υποπτευόμαστε ότι είναι προϊόν ντόπας;\nκαι σιγά τώρα. Δε θα πάει ο Νικολά στην τελετή έναρξης και θα τους κάνει τη μούρη κρέας των κινέζων… να προσέξει μη σκίσει κανενα καλσόν!\n(εγώ χάρηκα από τα νέα της δασκάλας. πάντα υπάρχει λύση βλέπεις).\nΜαρτίου 28, 2008 at 1:52 μμ\nΜαρτίου 28, 2008 at 3:27 μμ\nΣυμφωνώ απόλυτα μαζί σου! πολύ ωραία τα λες ριτς. Όσο για το ερώτημά σου αν άλλαξε κάτι σήμερα, πέρνα άν έχεις χρόνο από εμένα να δεις και τις δικές μου επισημάνσεις για το θέμα των Ολυμπιακών Αγώνων! Κάπου συναντιόμαστε.\nΜαρτίου 28, 2008 at 4:13 μμ\nΣυμφωνώ απόλυτα Ρίτσα μου. Το αναφέρεις άλλωστε η Κίνα είναι η μεγάλυτερη αγορά, και είναι παρθένα. Όσο για τον Σαρκοζί, για δικό του όφελος δουλεύει και σιγά μην ήξερε τι γίνεται στο Θιβέτ. Τέλος πάντων. Καλό απόγευμα\nΜαρτίου 28, 2008 at 4:17 μμ\nΕίναι πολύ «τολμηρός κι ενεργητικός» ο Νικολά. Ιδίως όταν έχει πιει και κανένα ποτηράκι.\nΜαρτίου 28, 2008 at 5:42 μμ\nΑσμοδαίε, εννοείτε ζωηρούλης? Πάντα ήταν. Δεν θυμάστε που πήγε στην Λισαβόνα και την έπεφτε στις κοπελίτσες που ήταν «επί της υποδοχής»???\nΜαρτίου 28, 2008 at 5:49 μμ\nΜαρτίου 28, 2008 at 8:04 μμ\nΚι ετσι λοιπον, αντι να γεμισει η αρενα με δρομεις και ακοντιστες, γεμισε με πολιτικους και μεγαλοκαρχαριες. Και δαφνες αποδιδονται στα χρηματηστηρια, Και ζησαμε εμεις καλα…\nΜαρτίου 28, 2008 at 8:43 μμ\n@@@@@Καλησπέρα σε όλους.\nΟ καθένας βάζει ενα λιθαράκι στο θέμα που λέγεται Θιβετ- Κινα -Ολυμπιακοί. Το θέμα παραμένει σημαντικό , παραμένει οικονομικό, παραμένει πολιτικό. Οι Ευρωπαίοι πολιτικοί βρίσκονται σε δεινή θέση. Πώς να αποφασίσουν και τί από τη στιγμή που η επιχειρηματική δραστηριότητα βρίσκεται στο φουλ ; Οσο για το Θιβέτ, να μην ξεχνάμε ότι ενα μεγάλο κομματι των ταραχών εχει σχεση με τον ίδιο τον Δαλάι Λάμα και τη διαδοχή του.\nΥΓ Δεσποινα : καλώς όρισες…\nΥΓ Πενελοπε, Κροτ, Βασίλη, Ασμοδαίε,….πολυ μου αρεσει όταν ανταλλασσετε με τέτοια ευγένεια μεταξύ μας φιλοφρονήσεις….\nΜαρτίου 28, 2008 at 9:29 μμ\nΡιτς, καίριο το άρθρο σου, μπαίνει στην καρδιά του ζητήματος και με βρίσκει απολύτως σύμφωνο, όπως π.χ. εκεί που γράφεις «…Κατά τα λοιπά, όμως, η Κίνα είναι η μεγάλη αγορά, πεδίο λαμπρής δράσης χιλιάδων εταιρειών, φυσικά και γαλλικών εταιρειών…» που βρίσκεται στο ίδιο μήκος κύματος με την δική μου αναφορά για το ίδιο θέμα και ειδικά για τις γαλλικές μπίζνες στη Βιρμανία (ELF TOTAL, κ.λπ.).\nΕπίτρεψέ μου ακόμη να συμπληρώσω στην αναφορά σου ότι «…Η συζήτηση, όμως, για τους Ολυμπιακούς του Πεκίνου θυμίζει την περίπτωση του απαρτχάιντ στη Νότιο Αφρική. Υπό τις ευλογίες του Κίσινγκερ, οι Ηνωμένες Πολιτείες είχαν στηρίξει την ιδέα μιας «εποικοδομητικής σχέσης» με την Πραιτόρια, λέγοντας ότι η οικονομία θα πρέπει να διακρίνεται από την πολιτική. Προφανώς, η προτεινόμενη διάκριση αφορούσε, μεταξύ άλλων, τις πωλήσεις όπλων προς το καθεστώς της Νοτίου Αφρικής…», ότι και η ΕΣΣΔ είχε συνάψει συμφωνίες για καρτέλ διαμαντιών με την Νότια Αφρική (και αντιλαμβάνεσαι προφανώς πως η αναφορά μου αυτή μονο για αντικομμουνιστικά «περσινά ξινά σταφύλια» δεν πρόκειται, αλλά το θυμήθηκα αποκλειστικά προς επίρρωση της πάγιας αμοραλιστικής αποσύνδεσης ιδεολογίας – συμφερόντων από μικρές και μεγάλες χώρες, ανεξαρτήτως προσανατολισμών, μηδέ της δικής μας εξαιρουμένης…).\nΥ.Γ.: Για τη εσωτερική Μογγολία, κανείς Δυτικός δεν ενδιαφέρθηκε που κι εκεί έχει συντελεσθεί μια πολιτισμική αλλοίωση, καθώς απουσιάζουν τα γεωπολιτικά και οικονομικά «συμφέροντα»…\nΥ.Γ.2: Εκτός απαό τους ολυμπιακούς, παίζουν και άλλα. Το ουσιαστικότερο διακύβευμα πάντως είναι η ανάδειξη του μεγάλου παίχτη στην ευρύτερη περιοχή της Αυστραλασία μεταξύ Κίνας, Ινδίας, Αυστραλίας και Ιαπωνίας. Και αυτόν τον παράγοντα δεν πρέπει να τον παραβλέπουμε. Η Κίνα πάντως κερδίζει τις εντυπώσεις στη διπλωματική σκακιέρα (σιωπή Ιαπωνίας, μισόλογα από το Δελχί, φρένο στην Αυστραλία από το Λονδίνο, κ.λπ).\nΜαρτίου 28, 2008 at 9:32 μμ\n@@Zalmoxis ευχαριστώ πολυ για την παράθεση των στοιχείων . Συμφωνώ και νομίζω ότι χρειάζεται καποιος αρκετό χώρο για να περιγρα΄ψει στοιχειωδώς αυτό που συμβαίνει στην Αυστραλασία….\nΜαρτίου 28, 2008 at 11:34 μμ\nΑφήστε τώρα το Νικολά, Krotakya, και πείτε μας ποια είστε : η διοπτροφόρα ή η σκουροκαστανομαλλούσα; 😉\nΜαρτίου 29, 2008 at 12:05 πμ\n@@@ Ασμοδαιος και Κροτ….πάλι διαφορές έχετε; Να σας πω εγω Ασμοδαίε…. και τα δύο ειναι η Κροτ και διοπτροφόρα ενίοτε και σκουροκαστανουμαλλουσα επισης ενίοτε\nΠροηγούμενες δημοσιεύσεις4000 ευρώ για τη φωτο της Κάρλα\nΕπόμενες δημοσιεύσειςNewsweek:άριστα δέκα!


ΜΟΤΣΙΟΛΑΣ ΣΙΔΕΡΗΣ: Τιμητική διάκριση του 1/Θ Νηπιαγωγείου Αγράφων\nΣε εφαρμογή της εγκυκλίου 23521/Γ2/19.02.2014 του ΥΠΑΙΘ: Συγκέντρωση ειδών διατροφής για "Το Χαμόγελο του Παιδιού" (ημερ. ανάρτησης Τρίτη, 25.02.2014 στην ιστοσελίδα της ΔΠΕ Ευρυτανίας) το 1/Θ Ν/Γ Αγράφων έλαβε τιμητική διάκριση από τον εθελοντικό οργανισμό "Το Χαμόγελο του Παιδιού".\nΣΥΓΧΑΡΗΤΗΡΙΑ για τη επιτυχημένη συμμετοχή του μοναδικού μαθητή του 1/Θ Ν/Γ Αγράφων καθώς και της εκπαιδευτικού - Προϊσταμένης ΠΕ 60 Κανελλάκη Γκόλφω.\nΈνα πακέτο με τρόφιμα, γεμάτο αγάπη!\nΣήμερα λάβαμε ένα πακέτο στο γραφείο μας στην Πάτρα το οποίο εκτός από τρόφιμα ήταν γεμάτο αγάπη!!!\nΤο πακέτο συνοδευόταν από την επιστολή της κας Κανελλάκη (προϊσταμένη-νηπιαγωγός) στο 1θέσιο νηπιαγωγείο Αγράφων του νομού Ευρυτανίας στην οποία ανέφερε :\n«Λαμβάνοντας υπόψη μας το υπ. Αριθμ. 23521/Γ2 έγγραφο του υπουργείου παιδείας και θρησκευμάτων, σας αποστέλλουμε τα τρόφιμα και τα είδη πρώτης ανάγκης που συγκεντρώσαμε στο 1/Θ νηπιαγωγείο Αγράφων, για να στηρίξουμε τα παιδιά του εθελοντικού οργανισμού σας, «Το Χαμόγελο του Παιδιού».\nΤο πακέτο μας είναι μικρό γιατί στο Νηπιαγωγείο μας φοιτά μόνο ένας μαθητής αλλά ταυτόχρονα συμβολικό και γεμάτο αγάπη από το Νήπιο και την νηπιαγωγό Κανελλάκη Γκόλφω για το έργο που επιτελείτε».\nΕΥΧΑΡΙΣΤΟΥΜΕ ΠΟΛΥ για την αγάπη, το ενδιαφέρον και τη συγκίνηση που κρυβόταν σε αυτό το μικρό πακέτο!\nΠολλά συγχαρητήρια στη Συναδέλφισσα και στον μοναδικό μαθητή της για αυτή τους την ενέργεια.\nΚαι να σκεφτείτε ότι το Νηπιαγωγείο Αγράφων μετά από πολλές προσπάθειες άνοιξε μετά τα Χριστούγεννα!!\nΕτικέτες ΑΓΡΑΦΑ ΝΗΠΙΑΓΩΓΕΙΟ


ΔΑΚΕ ΕΤΕ/ΔΕΗ: ΕΤΕ/ΟΜΙΛΟΥ-ΔΕΗ: ΠΡΟΓΡΑΜΜΑ ΔΡΑΣΗΣ - 53ο ΕΚΛΟΓΟ-ΑΠΟΛΟΓΙΣΤΙΚΟ ΓΕΝΙΚΟ ΣΥΜΒΟΥΛΙΟ\nεπιδεινώσουν ακόμα περισσότερο την κατάσταση στη χώρα μας. Ενώ την ίδια στιγμή αποκαλύφθηκαν πλήρως οι εθνικές στρατηγικές ηγεσιών και των οικονομικών ελίτ δήθεν θεματοφυλάκων του Ευρωπαϊκού ιδεώδους και της Ενωμένης Ευρώπης και μόνο σαν αστείο ακούγετε σήμερα η ενιαία οικονομία, η ενιαία εξωτερική και αμυντική πολιτική.\nΤα αλλεπάλληλα αποτυχημένα οικονομικά προγράμματα, η τροφοδότηση της ανθρωπιστικής κρίσης με την αποδόμηση κάθε αναπτυξιακής προοπτικής για να επανακινηθεί η Ελληνική οικονομία, οι εσκεμμένες αργοπορίες και στην διαχείριση του μεταναστευτικού και του προσφυγικού προβλήματος, οι αποφάσεις χωρών της ΕΕ να σταματήσουν να δέχονται πρόσφυγες πολέμου κατά παράβαση όλων των Διεθνών συνθηκών επιβεβαιώνουν πως η ΕΕ βρίσκεται σε βαθειά δομική κρίση και απαιτείται άμεση αλλαγή πολιτικής για την διαχείριση του ζητήματος.\nΗ κρίση αυτή αποτελεί μια βόμβα για την ΕΕ τους θεσμούς το κύρος και την αξιοπιστία τους. Για την Ελλάδα δε που η Εθνική οικονομία βρίσκεται σε συνθήκες διάλυσης, της αθροίζεται με το αποτέλεσμα του εγκλωβισμού προσφύγων εντός των συνόρων της, μια εξαιρετικά δραματική κατάσταση τόσο για τους συνανθρώπους μας πρώτα απ’ όλα, αλλά και για τα αντικειμενικά κόστη που θα κληθεί να πληρώσει η πτωχευμένη οικονομίας, με μια υγειονομική βόμβα πάνω από την ασφάλεια και μια χαώδη κατάσταση που θα επιτείνεται μέρα με την μέρα εφόσον δεν αποκλιμακωθεί αυτή η κατάσταση. Φοβόμαστε το χειρότερο, φοβόμαστε μήπως υπάρξει κίνδυνός η αλληλεγγύη να παραδώσει την σκυτάλη στο φόβο και να τροφοδοτήσει το αυγό του φιδιού.\nΈχουν περάσει επτά χρόνια από την έναρξη της κρίσης στη χώρα μας και οι κοινωνικές επιπτώσεις της έγιναν το πιο βέβαιο καθεστώς στην Ελλάδα.\nΚινούμαστε χωρίς διέξοδο, χωρίς προοπτική υπό το καθεστώς μόνιμων εκβιασμών κάθε τύπου και προέλευσης. Με μόνιμή επωδό, από κάθε καρυδιάς καρύδι & ανυπόληπτα οικονομικά και πολιτικά συμφέροντα να διατυμπανίζουν δια μέσου των μέσων μαζικής ενημέρωσης που ελέγχουν, ότι για τη κρίση φταίει ο απλός πολίτης που λάμβανε δάνεια, ο μεγάλος αριθμός των δημοσίων υπαλλήλων και οι συνδικαλιστικές ελευθερίες. Και συνεχίζουν υποστηρίζοντας ενάντια σε κάθε λογική ότι είναι προς δημόσιο όφελος η πώληση δημόσιων υποδομών και μάλιστα αντί πινακίου φακής λόγω περιόδου κρίσης. Μας κοροϊδεύουν δηλαδή μπροστά στα μάτια μας.\nΕκβιάστηκε πολλές φορές μέχρι σήμερα η έγκριση του λαού και εφαρμόστηκε με τον πιο σκληρό τρόπο μια στοχευόμενη εσωτερική υποτίμηση των λαϊκών εισοδημάτων, μέσω των απολύσεων, της δραματικής αύξησης της φορολογίας και της μειώσεις των μισθών και των συντάξεων και τώρα στη λίστα θα προστεθούν οι πλειστηριασμοί ιδιοκτησιών σε μια οικονομία που εν πολλοίς ήταν μια κατασκευασμένη φούσκα των αυθαίρετων τραπεζικών χρηματοδοτήσεων.\nΤο «καταστημένο της χώρας» σαν εργαλείο αντιμετώπισης της κατάστασης είχε μεταξύ άλλων τις ακόλουθες πολιτικές:\nτην πλήρη απορύθμιση του κοινωνικού κράτους και των εργασιακών σχέσεων\nτην μείωση των δημοσίων επενδύσεων\nτον περιορισμό της κατανάλωσης\nτην υπερφορολόγηση του μισθωτού του ανέργου και του συνταξιούχου\nκαι είχε σαν αποτέλεσμα αυτή η πολιτική που δήθεν θα έβαζε τάξη την επιδείνωση:\nΤων δημοσίων ελλειμμάτων\nΤην αύξηση του δημοσίου χρέους\nΤην μείωση των εσόδων του κράτους\nΕκρηκτική αύξηση της ανεργίας\nΦτωχοποίησης μεγάλων τμημάτων της κοινωνίας\nΚαι η οικονομία να βρίσκεται απομονωμένη παραγωγικά, τεχνολογικά, & οικονομικά.\nΑναδεικνύεται ξεκάθαρα το πλήρες οικονομικό κοινωνικό αδιέξοδο της εφαρμοζόμενης πολιτικής καθώς και πως τα κριτήρια του ελλείμματος και του χρέους δεν είναι επαρκείς δείκτες που πρέπει να βελτιωθούν για βρεθεί μια οικονομία σε ανάπτυξη και ανασυγκρότηση. Οι ιδεοληψίες των νεοφιλελεύθερων και των μονεταριστών της Ευρώπης και της Ελλάδος μας έχουν εγκλωβίσει σε ένα σπιράλ οικονομικού μαρασμού και κοινωνικής διάλυσης ενώ την ίδια στιγμή την κρίση την πληρώνει η μισθωτή εργασία και το κοινωνικό κράτος ενώ οι οικονομικές ντόπιες και ευρωπαϊκές ελίτ κερδίζουν σαν κοινοί τοκογλύφοι.\nΚατά συνέπεια, το δίλλημα προσανατολισμού για την στρατηγική της Ελλάδας παραμένει το ίδιο στις σημερινές συνθήκες οικονομικής και κοινωνικής κρίσης.\nΘα παραμείνει εγκλωβισμένη σε αυτή την αδιέξοδη πολιτική και θα συνεχίσει να πληρώνει με το αίμα του λαού το κόστος χωρίς καμία προοπτική;\nΉ θα προσανατολιστεί στη σύλληψη του σχεδιασμού και την οργάνωση ενός νέου προτύπου οικονομικής και κοινωνικής ανάπτυξης, με σύγχρονες συνθήκες οικονομίας, δημοσίων θεσμικών αναπτυξιακών πολιτικών και της κοινωνικής αλληλεγγύης. Σε αυτό το εθνικό σχέδιο οφείλουμε να απαντήσουμε ποια θα είναι η ατζέντα και ποια θα είναι η προσφορά του καθενός από τις κοινωνικές ομάδες και τάξεις.\nΗ στρατηγική του εθνικού διαλόγου για την αντιμετώπιση της κρίσης, προϋποθέτει την ουσιαστική συμμετοχή των εργαζομένων και του συνδικαλιστικού κινήματος, τον συντονισμό των πολυεπίπεδων διεκδικήσεων στην Ελλάδα και σε Ευρωπαϊκό επίπεδο και την εξεύρεση συμμαχιών σε κοινωνικό και πολιτικό πεδίο.\n2.Φιλοσοφία της Επιχείρησης- ο ρόλος των εργαζομένων\n2.1. ΔΕΗ ΑΕ επιχείρηση κοινής ωφέλειας\nΗ ΔΕΗ είναι επιχείρηση κοινής ωφέλειας. Οι υποδομές το προσωπικό και η τεχνογνωσία της είναι στην διάθεση της Ελληνικής οικονομίας και την υπηρεσία του Ελληνικού λαού. Η ηλεκτρική ενέργεια δεν μπορεί να αντιμετωπίζεται μόνο ως εμπόρευμα, είναι αγαθό ζωτικής σημασίας για τους πολίτες και την κοινωνία την εθνική ασφάλεια και την ανάπτυξη της οικονομίας.\nΔεν μπορεί να αποτελεί πεδίο κερδοσκοπίας από κρατικοδίαιτους νεόκοπους δήθεν επενδυτές που θέλουν να διαχειρίζονται στο όνομα της ελεύθερης αγοράς, δημόσια περιουσιακά στοιχεία και να ενθυλακώνουν την κερδοφορία τους προς το ιδιωτικό όφελος τους.\nΤα περιουσιακά στοιχεία της επιχείρησης είναι εθνικό κεφάλαιο και η βάση πάνω στην οποία μπορούμε να χτίσουμε σαν χώρα τη νέα οικονομία με ανθρώπινο πρόσωπο και κοινωνική προσφορά και αλληλεγγύη. Να μη γελιέστε συνάδελφοι αυτές οι λέξεις δεν υπάρχουν στο λεξιλόγιο όσων θέλουν να εμφανίζονται σαν επενδυτές στην ενέργεια.\n2.2. Ενεργειακός σχεδιασμός επενδύσεις ανάπτυξης & εκσυγχρονισμού\nΟ μακροχρόνιος ενεργειακός σχεδιασμός είναι βασική προϋπόθεση για την αναπτυξιακή υποδομή της Ελληνικής οικονομίας και τον εκσυγχρονισμό της. Αποτελεί προϋπόθεση ανταπόκρισης στην επάρκεια και την ενεργειακή ασφάλεια καθώς και των υποχρεώσεων που έχει αναλάβει η χώρα σύμφωνα με τη ευρωπαϊκή και διεθνή νομοθεσία σχετικά με την εξοικονόμηση ενέργειας και την εκπομπή ρύπων.\nΟ σχεδιασμός είναι ο κανόνας που οδηγεί στην διασφάλιση των επενδύσεων του Ελληνικού λαού αλλά και της κερδοφορίας της Επιχείρησης.\nΗ κατασκευή της μονάδος Πτολεμαΐδα 5 και ένταξη στο σύστημα της 5ης μονάδος της Μεγαλόπολης, ο εκσυγχρονισμός των υφιστάμενων μονάδων. Ο λιγνίτης είναι το καύσιμο που συνέβαλε αποφασιστικά στον εξηλεκτρισμό και συνολικά στην οικονομική ανάπτυξη και είναι βέβαιο ότι για αρκετά ακόμα χρόνια θα υπηρετεί τις ενεργειακές ανάγκες της χώρας.\nΈνα επιχειρησιακό σχέδιο για τη ΔΕΗ, που θα καλύπτει και θα διασφαλίζει στην ηλεκτρική ενέργεια της χώρας συγκεκριμένα χαρακτηριστικά, όπως :\nΔημόσιο και Εθνικό ρόλο\nΑναπτυξιακό χαρακτήρα για την Ελληνική οικονομία.\nΚοινωνική αλληλεγγύη για τις ευπαθείς ομάδες πολιτών ως κοινωνικό αγαθό.\nΗ λιγνιτική παραγωγή είναι το εθνικό μας καύσιμο.\nΜας δίνει ανεξαρτησία ως Χώρα.\nΝΑΙ ΣΤΟ ΠΕΡΙΒΑΛΛΟΝ-αλλά δεν θα ρίξουμε ανθρώπινα κορμιά ως λίπασμα για να φουντώσουν τα δέντρα.\nΥπάρχουν νέες τεχνολογίες και εκεί πρέπει να επενδύσουμε .\nΑνανεώσιμες Πηγές Ενέργειας ΝΑΙ – με βασικό επενδυτή τη ΔΕΗ και όχι άναρχα να επιδοτούνται χιλιάδες ιδιώτες εις βάρος του κοινωνικού συνόλου.\nΦωτοβολταικά ΝΑΙ – αλλά με προσοχή. Δεν μπορείς να γεμίσεις τα χωράφια μας με ηλιακούς συλλέκτες ηλεκτρικής ενέργειας γιατί όταν χρειαστεί η πρωτογενής παραγωγή να στηρίξει αυτή τη Χώρα δεν μπορεί να μας ταΐζουν «τζάμια».\n2.3. Τεχνογνωσία & Δια βίου εκπαίδευση του προσωπικού\nΗ τεχνογνωσία και η εξειδίκευση του προσωπικού καθώς και η συνεχής μετεκπαίδευση του, αποτελεί έναν από τους πιο κρίσιμους πυλώνες πάνω στο οποίο στηρίζεται η μεγαλύτερη ενεργειακή επιχείρηση της χώρας.\nΗ στρατηγική της επένδυσης στην τεχνογνωσίας από την πολιτική της διοίκησης της επιχείρησης καθώς και από τους εργαζομένους, αποτελεί την ασφαλιστική δικλείδα της πρωτοπόρου εταιρείας, της προοπτικής της, τη διατήρηση της υπεραξίας και φυσικά των θέσεων εργασίας. Αν δεν υπάρχουν τα παραπάνω δεν θα υπάρχει επιχείρηση.\n2.4. Μέτρα ασφάλειας εργασίας υγιεινής και εργασιακών δικαιωμάτων\nΩς μέλη της Ένωσης Τεχνικών Ομίλου ΔΕΗ διεκδικούμε την άμεση εφαρμογή από τα μέλη μας εκφραζόμενα από τις ΤΔΕ δράσεων σε τοπικό επίπεδο των παρακάτω:\nΔιασφάλιση κανόνων υγιεινής και ασφάλειας στην εργασία, με εκλογές για ανάδειξη εκπροσώπου εργαζομένων στην Ε.Υ.Α.Ε.\nΕφαρμογή της νομοθεσίας για κατακτήσεις που έχουν καταργηθεί στην πράξη, αλλά έχουν ισχύ ακόμη.\nΟυσιαστική στήριξη των εργαζόμενων απέναντι στην εργοδοτική αυθαιρεσία, είτε ανήκουν στο σωματείο μας είτε όχι, είτε είναι μόνιμοι υπάλληλοι είτε όχι.\nΕφαρμογή του καταστατικού μας, όχι στους τύπους αλλά στην ουσία.\nΕπικοινωνία με την κοινωνία.\nΣυχνές Γενικές Συνελεύσεις και καταγραφή των προβλημάτων.\nΚατάλληλο ρουχισμό, που προϋποθέτει προστασία έναντι φωτιάς, έναντι ψύχους και δεν δυσχεραίνουν την κίνηση.\nΥποδήματα εργασίας ανατομικά, αντιολισθητικά, ελαφριά με προστασία για τάση και κτυπήματα.\nΓάντια εργασίας κατάλληλα για τη κάθε απαιτητική εργασία.\nΚαλαθοφόρα οχήματα όποτε και όπου απαιτείται για ασφαλέστερη και γρηγορότερη εργασία.\nΣυντήρηση και καθαρισμός οχημάτων σε τακτά χρονικά διαστήματα( αλλαγή λάστιχων, φρένων κλπ).\nΧορήγηση υλικών με προδιαγραφή για την κατάλληλη εργασία, αποτρέποντας το φαινόμενο χρησιμοποίησης «πατεντών» για την άμεση αντιμετώπιση των προβλημάτων απέναντι στον καταναλωτή.\n3.Συνδικαλιστικό πρόγραμμα δράσης κύριες προτεραιότητες\n3.1. Προσανατολισμός του συνδικαλιστικού αγώνα της ΕΤΕ στο γενικευμένο σχέδιο διεκδίκησης όλων εργαζομένων των ανέργων στη χώρα. Στοχεύουμε & διεκδικούμε ξεκάθαρα με ευθύνη:\nΤη κατάργηση των αντεργατικών νόμων που αποτέλεσαν πρωταρχική προτεραιότητα των μνημονίων δηλαδή των νεοφιλελεύθερων και μνημονικών πολιτικών\nΕπαναφορά ισχυρών Συλλογικών Συμβάσεων Εργασίας, η συλλογική σύμβαση εργασίας είναι το ιερό των εργατικών και υπαλληλικών διεκδικήσεων\nΕφαρμογή της εργατικής νομοθεσίας και η ενίσχυση των ελεγκτικών μηχανισμών.\nΕπαναφορά του Οργανισμού Μεσολάβησης Διαιτησίας στην προ Μνημονίου εποχή\nΦορολογική δικαιοσύνη και αναδιανομή του πλούτου, με γνώμονα τη βελτίωση του βιοτικού μας επιπέδου.\nΠροσλήψεις για την κάλυψη άμεσων αναγκών, στους τομείς που το κράτος στηρίζει το κοινωνικό σύνολο.\nΑπαγόρευση αναιτιολόγητων απολύσεων, ειδικά στις κερδοφόρες επιχειρήσεις, επαναφορά των νομίμων ορίων για τις ομαδικές απολύσεις και αύξηση του ύψους των αποζημιώσεων.\nΜέτρα ανακούφισης και κοινωνικής στήριξης των ανέργων\nΑνασύνταξη του συνδικαλιστικού κινήματος. Πιστεύουμε και απαιτούμε τον εκσυγχρονισμό του συνδικαλιστικού κινήματος, οραματιζόμαστε την άμεση δημοκρατία σαν πολιτικό και κοινωνικό εργαλείο αντιμετώπισης της συνδικαλιστικής γραφειοκρατίας, της διαπλοκής, της αδιαφάνειας, της αυτονομίας και της μαζικότητας των συνδικάτων για να αντιπροσωπεύουν την κοινωνία και να νομιμοποιούνται μονάχα από αυτή.\nΩς εργαζόμενοι για τον χώρο μας διεκδικούμε :\nΕπαναφορά των ασφαλιστικών – συνταξιοδοτικών μας δικαιωμάτων, που έχουν καταργηθεί με όλους τους αντιασφαλιστικούς νόμους.\nΕκπλήρωση των υποχρεώσεων του κράτους προς τον ασφαλιστικό μας φορέα, με βάση το άρθρο 34 του ν. 2773/99.\nΔιασφάλιση του δημόσιου και κοινωνικού χαρακτήρα του ασφαλιστικού μας συστήματος.\nΑναβάθμιση των υπηρεσιών υγείας.\nΆρση των μισθολογικών στρεβλώσεων μεταξύ κατηγοριών εργαζομένων, μέσα από νέο μισθολόγιο.\nΟργανόγραμμα σε όλα τα επίπεδα του προσωπικού της επιχείρησης\nΠροσλήψεις μόνιμου εργατοτεχνικού προσωπικού με ίσα δικαιώματα, πλήρους σταθερής εργασίας με εφαρμογή του 35ωρου καταργώντας το πλαφόν προσλήψεων για επιχειρήσεις κοινής ωφέλειας.\nΚατάργηση του κανονισμού μεταθετότητας ως υποχρεωτικής εκ μέρους της Επιχείρησης που αποτελεί προπομπός κινητικότητας και απολύσεων μέσω κατάργησης θέσεων. Ναι στην στήριξη της Επιχείρησης στους αιτούμενους στις ανάγκες της, εργαζόμενους\n3.2. Παρέμβαση για την ενημέρωση του Ελληνικού λαού για το ξεπούλημα του ΑΔΜΗΕ, τις επιπτώσεις στο δημόσιο συμφέρον και τα συμφέροντα που κερδίζουν εις βάρος του λαού και της Ελληνικής οικονομίας.\nΚατάργηση στην πράξη του νόμου για τον ΑΔΜΗΕ.\nΔεν θα επιτρέψουμε σε κανένα Δ.Σ. και σε καμία Γενική Συνέλευση να πάρει απόφαση για ξεπούλημα του Εθνικού μας Δικτύου Μεταφοράς Ηλεκτρικής Ενέργειας.\nΘα διεκδικήσουμε με κάθε νόμιμο μέσο, το μπλοκάρισμα του διαγωνισμού για την πώλησή του.\nΔεν θα αφήσουμε έρμαια τους συναδέλφους μας του ΑΔΜΗΕ, σε κάθε Κυβερνητική πολιτική που επιβάλλεται από το σύστημα της κλεπτοκρατίας και της διαπλοκής.\nΗ πώληση περεταίρω ποσοστού του Ομίλου ΔΕΗ, όπως σχεδιάζουν να κάνουν με τη «Μικρή ΔΕΗ», αποτελεί όπως και με την πώληση του ΑΔΜΗΕ, πολιτική εξυπηρέτησης συμφερόντων και πρέπει να ανατραπεί με σύμμαχο το λαό.\n3.3. Δημόσια ανάδειξή των σχεδίων της κρατικοδίαιτης διαπλοκής και της προπαγάνδας για την αποδυνάμωση τη συρρίκνωση και εν’ τέλει διάλυση της ΔΕΗ ΑΕ.\nΘα οργανώσουμε συνεντεύξεις ομιλίες και θα αναλάβουμε πρωτοβουλίες προβολής των θέσεων μας για το μέλλον τις επιχείρησης καθώς και τις δραματικές επιπτώσεις που θα έχει στην εθνική ασφάλεια την ανάπτυξη και το κόστος των τιμολογίων η συρρίκνωση και εν’ τέλει η διάλυση της ΔΕΗ\n3.4. Ενημέρωση των καταναλωτή για τις στρεβλώσεις της αγοράς ηλεκτρικής ενέργειας και τα οικονομικά παιγνίδια εις βάρος της ΔΕΗ ΑΕ.\nΔημόσια αποκάλυψη της με ατέρμονη δράση ενημέρωσης της Ελληνικής κοινωνίας για τις στρεβλώσεις στη αγορά ηλεκτρικής ενέργειας ώστε να αποκαλυφθεί η συστηματική προπαγάνδα και οι οικονομικές επιδιώξεις εις βάρος της επιχείρησης και του δημοσίου συμφέροντος\nΣυναδέλφισσες και συνάδελφοι ο δρόμος που διαλέγουμε είναι ο δύσκολος αλλά ο σωστός, όλα αυτά τα χρόνια σαν συνδικάτο τιμήσαμε τις δεσμεύσεις μας και πρωτοπορήσαμε στον αγώνα κατά της κλεπτοκρατίας και της διαπλοκής, το κάναμε ξεπερνώντας τους εαυτούς χωρίς να υπολογίσουμε κινδύνους και κούραση, το κάνουμε για το λαό και τα παιδιά μας το κάνουμε για την πατρίδα και την συνείδηση μας.\nΘα συνεχίσουμε να το κάνουμε και δεν μπορεί κανείς να μας σταματήσει!


Παρλάπιπας: ΕΚΤΑΚΤΟ: Η Τουρκία πρότεινε στο Ισραήλ συνολική αποκατάσταση διπλωματικών σχέσεων\nΕΚΤΑΚΤΟ: Η Τουρκία πρότεινε στο Ισραήλ συνολική αποκατάσταση διπλωματικών σχέσεων\nΗ Άγκυρα πληροφόρησε τους Ισραηλινούς ότι είναι έτοιμη να στείλει πρεσβευτή στο Τελ Αβίβ, μόλις το εβραϊκό κράτος δεσμευτεί ότι θα πράξει αμοιβαία και ανάλογα.\nΤην αποκάλυψη την έκανε Τούρκος αξιωματούχος στην ισραηλινή εφημερίδα Israel Hayom. Το κύριο σημείο τριβής μεταξύ των δύο χωρών (υπάρχουν κι άλλα πολλά) είναι η παραμονή αξιωματούχων της Hamas σε τουρκικό έδαφος.\nΌπως αναφέρει η ισραηλινή εφημερίδα τους τελευταίους μήνες η Τουρκία αλλάζει στάση έναντι του Ισραήλ (φυσικά διότι είδαν πως έχει συνάψει γεωπολιτικές συμμαχίες με τα δύο ελληνικά κράτη της Ελλάδας και της Κύπρου).\nΤον Δεκέμβριο ο Τούρκος πρόεδρος Ρ.Ερντογάν δήλωσε ότι «Η Τουρκία θέλει να βελτιώσει τις σχέσεις της με το Ισραήλ. Η συνεργασία μας στον διαμοιρασμό πληροφοριών είναι συνεχής».\nΑυτό έγινε τρεις εβδομάδες αφού ο στενός συνεργάτης του απόστρατος ναύαρχος Τζιχάτ Γιαϊτζί, πρότεινε μια κοινή θαλάσσια οριοθέτηση με το Ισραήλ.\nΗ προσπάθεια αναζωπύρωσης συνεχίστηκε νωρίτερα αυτό τον μήνα όταν, ο Dr. Hakan Yurdakul, μέλος της τουρκικής προεδρικής Επιτροπής Οικονομικών Υποθέσεων, παρακολούθησε μια σύσκεψη του Ευρω-εβραϊκού Κοινοβουλίου, επικεντρώνοντας σε μια ανανεωμένη ατζέντα μεταξύ των δύο πρώην συμμάχων.\nΤο Ισραήλ δεν είναι η μόνη χώρα στην Μέση Ανατολή την οποία η Άγκυρα θέλει να κανονικοποιήσει τις σχέσεις της.\nΗ Άγκυρα επιχειρεί να κανονικοποιήσει τους δεσμούς της με το Κάιρο, οι τουρκικές αρχές στις 20 Μαρτίου διέταξαν κανάλια που συσχετίζονται με την Μουσουλμανική Αδελφότητα και έχουν έδρα στην Κωνσταντινούπολη να σταματήσουν την κριτική τους στην Αίγυπτο.\nΑυτό θα μπορούσε να δείξει ότι αν το Ισραήλ συμφωνεί στην αποκατάσταση των σχέσεων με την Τουρκία τότε η τουρκική κυβέρνηση σε κάποιο βαθμό θα μπορούσε να εκδιώξει τους αξιωματούχους της Hamas από την Πόλη.\nΗ Hamas αποτελεί προϊόν της Muslim Brotherhood.\nΠαρά την επίσημη τοποθέτηση του Καΐρου το οποίο αρνείται την επαναπροσέγγιση με την Τουρκία στο μεταξύ, ο πρωθυπουργός Benjamin Netanyahu, καθώς μιλούσε σε προεκλογική εκστρατεία του Likud στο Bat Yam 10 Μαρτίου, επιβεβαίωσε ότι το Ισραήλ έχει εμπλακεί σε συζητήσεις με την Τουρκία σχετικά με το φυσικό αέριο της Ανατολικής Μεσογείου.\nΣτην ίδια ομιλία, ο πρωθυπουργός του Ισραήλ σημείωσε ότι η χώρα έχει προσοδοφόρες συζητήσεις με Αίγυπτο, Ελλάδα και Κύπρο σχετικά με την εξαγωγή αερίου στην Ευρώπη.\n«Η Τουρκία και το Ισραήλ ποτέ δεν διέκοψαν τους διπλωματικούς δεσμούς παρά όλα τα αρνητικά επεισόδια που έγιναν όλα αυτά τα χρόνια» είπε ο Karel Valansi, πολιτικός αναλυτής της τουρκικής T24.\n«Και οι δύο χώρες έχουν καταφέρει να διαχωρίσουν τα οικονομικά και τα πολιτικά και έχουν βοηθήσει η μία την άλλη σε ανθρωπιστικά ζητήματα. Τα κανάλια επικοινωνίας είναι πάντα ανοιχτά, τόσο που δεν είναι εύκολο για καμία από τις δύο χώρους να εγκαταλείψει την σχέση τους. Με όλα αυτά η σχέση τους έχει δεχτεί σοβαρά πλήγματα που σημαίνει ότι χρειάζεται πολιτική θέληση και μέτρα οικοδόμησης εμπιστοσύνης για να επανεκκινηθεί».\n«Οι διμερείς σχέσεις μεταξύ των χωρών πάντα ήταν ευαίσθητες σε ότι αφορά τους Παλαιστίνιος, την ίδια στιγμή η προσωπική εχθρότητα μεταξύ των ηγετών των δύο χωρών είναι ένας ακόμα περιορισμός».\nΥπενθυμίζετε ότι η Άγκυρα στα τέλη του προηγούμενου έτους, με βασικό εργαλείο την υψηλή διπλωματία που ασκεί ο επικεφαλής της τουρκικής μυστική υπηρεσίας ΜΙΤ, Χακάν Φιντάν, είχε προσπαθήσει να αποκαταστήσει τις σχέσεις με το Ισραήλ.\nΟ Χακάν Φιντάν θεωρείται κάτι σαν τον «Χούβερ» της Τουρκίας και πολλές φορές στο παρελθόν ακούστηκε πως είναι πιθανός διάδοχος ακόμα και του ίδιου του Τούρκου προέδρου Ρ.Τ.Ερντογάν.\nΗ Ελλάδα έχει επενδύσει πάρα πολλά στον άξονα Αθήνας - Λευκωσίας - Ιερουσαλήμ και μια τέτοια εξέλιξη θα αποτελούσε πραγματικό σοκ.\nΆξονας που βασίζεται σαφώς και στην αντίθεση στις τουρκικές πολιτικές στην Αν. Μεσόγειο. Παραμένουν πάντως ως «αγκάθι» οι σχέσεις της Τουρκίας με την Χαμάς. Μια επαναπροσέγγιση Ισραήλ - Τουρκίας θα δημιουργούσε κενό ιδιαίτερα στον κρίσιμο τομέα της απόκτησης και διαχείρισης πληροφοριών.


Ζήλια; - Alternactive\nHome Think Ζήλια;\nΑγαπώ να ζηλεύω. Μ’ αρέσει. Όχι, δεν κάνω πλάκα. Και δε μιλάω για την ερωτική ζήλια, μην το πάτε καν εκεί, δε μιλάω γι’ αυτό.\nΑγαπώ να ζηλεύω. Και ξέρετε γιατί; Επειδή η ζήλια είναι κινητήριος δύναμη.\nΖηλεύω επιλεκτικά. Ζηλεύω με στυλ.\nΔε ζηλεύω ποτέ, παραδείγματος χάριν, αντικείμενα, κατοχές. Δε ζηλεύω το καινούργιο λάπτοπ, την ωραία μοτοσυκλέτα ή το κορυφαίο κόμικ (άντε, ίσως λίγο αυτό το τελευταίο). Αυτά τα θαυμάζω.\nΔε ζηλεύω επίσης ποτέ τον άλλον άνθρωπο, αυτόν με τον οποίο ο άνθρωπός μου είναι μαζί. Μπορεί να τον απεχθάνομαι ή να τον θεωρώ βλάκα και ανάξιο αλλά δεν τον ζηλεύω.\nΤι ζηλεύω λοιπόν;\nΖηλεύω την επιτυχία. Και την επαγγελματική αλλά όχι τόσο όσο την προσωπική. Ένας φίλος μου ταξιδεύει λόγω της δουλειάς του σε όλον τον κόσμο. Τον ζηλεύω. Ταξιδεύει, βλέπει, γνωρίζει, ανοίγεται και επιστρέφει ολοένα καινούργιος.\nΖηλεύω τους φίλους μου που, από τύχη ή επιμονή, με ή χωρίς προσόντα, βρήκαν μια δουλειά που τους προσφέρει αυτό που χρειάζονται. Αν αυτό είναι χρήματα , ή ασφάλεια ή αυτοολοκλήρωση, είναι δικό τους θέμα.\nΖηλεύω τους φίλους μου που ξέρουν τι θέλουν να κάνουν και το κυνηγούν, με μικρότερη ή μεγαλύτερη επιτυχία. Υπάρχει μια λάμψη στα μάτια τους που την κοιτάς και αναρωτιέσαι μήπως σε κάψει.\nΖηλεύω τις επιτυχημένες σχέσεις. Όχι, όχι τους ανθρώπους. Όχι αυτόν ή αυτήν ή εκείνον. Ζηλεύω αυτούς. Και είναι μια ζήλια τρομερή.\nΑλλά, και εδώ είναι το σημαντικό, αλλά, και εδώ αποκαλύπτεται όλη η σημασία της λέξης, αλλά, και θέλω να με προσέξετε καλά, δε φθονώ.\nΔε θέλω να τους γκρεμίσω\nΔε θέλω να τους φέρω πίσω ή να τους κρατήσω στο ίδιο μέρος.\nΔε θέλω να τους δω να οπισθοχωρούν, να αποτυγχάνουν ή να παραιτούνται.\nΔε θέλω να χωρίσουν ή να απογοητευτούν.\nΘέλω να είναι εκεί, για να έχω κάποιον να συγκρίνομαι. Θέλω να είμαι εκεί για να έχω ένα απτό παράδειγμα προς μίμηση. Θέλω να πετυχαίνουν και να πετυχαίνουν και να πετυχαίνουν και να με κάνουν να βλέπω μπροστά. Θέλω να με βοηθούν, με το παράδειγμά τους, να γίνομαι καλύτερος.\nΣτην υγειά των ανθρώπων που μας κάνουν να ζηλεύουμε.\nΜακάρι μια μέρα να γίνουμε τέτοιοι.\nTags : αγαπη, ζηλια, κινητηριος δυναμη\nΕγραψες παλι. Ολοσωστος


ΔΙΚΤΥΟΥΡΓΟΣ ΜΑΚΕΔΩΝ Μας έχει για αμερικανάκια ο ΣΥΡΙΖΑ;\nΑρχική σελίδαεξωτερική πολιτικήΜας έχει για αμερικανάκια ο ΣΥΡΙΖΑ;\nΟ ΣΥΡΙΖΑ σκοπεύει να μη ψηφίσει τη συμφωνία, που προετοίμασε ο ίδιος ως κυβέρνηση, για τις αμερικανικές βάσεις, επειδή ο Τραμπ δεν καταδίκασε τις τουρκικές κινήσεις στη Λιβύη και θεωρεί την Ελλάδα «δεδομένη». Περίμεναν δηλαδή ο Τραμπ να χαλάσει τη σχέση του με τον Ερντογάν για την Ελλάδα που πρέπει να συμπεριφέρεται ως απρόβλεπτος παίκτης. Τρέλα...\nΟ ΣΥΡΙΖΑ σκοπεύει να μην ψηφίσει τη συμφωνία για τη στρατιωτική παρουσία των ΗΠΑ στην Ελλάδα. Ακούγεται λογικό. Η Αριστερά ανέκαθεν ήθελε τους Γιάνκις στο σπίτι τους και τους «φονιάδες των λαών» μακριά από τα μέρη μας. Υπάρχει μόνο ένα πρόβλημα. Η συμφωνία προετοιμάστηκε από την κυβέρνηση ΣΥΡΙΖΑ.\nΒέβαια το έχει ξανακάνει. Η κυβέρνηση ΣΥΡΙΖΑ προετοίμασε τη συμφωνία για τις έρευνες υδρογονανθράκων στην Κρήτη, πλην όμως η αντιπολίτευση ΣΥΡΙΖΑ την καταψήφισε για λόγους που μόνο αυτή αντιλαμβάνεται και δεν μπήκε στον κόπο να μας εξηγήσει. Οσον αφορά τις αμερικανικές βάσεις, η Κουμουνδούρου είναι πιο σαφής: από τη στιγμή που ο Τραμπ δεν καταδίκασε άμεσα και κατηγορηματικά τις τουρκικές κινήσεις στη Λιβύη, η Ελλάδα οφείλει να απαντήσει δυναμικά και να μη θεωρείται δεδομένη, όπως είπε ο Γιώργος Κατρούγκαλος.\nΤο επόμενο, με βάση του πλαίσιο που θέτει ο ΣΥΡΙΖΑ, θα ήταν να εμφανιστεί με φουστανέλα στη γιορτή για την 25η Μαρτίου. Ο Κατρούγκαλος λέει ότι είναι πρόβλημα το να θεωρούν την Ελλάδα «δεδομένη». Καλό. Η Ελλάδα, δηλαδή, που κατά βάση θέλει να εμφανίζεται ως «πυλώνας περιφερειακής σταθερότητας», να μετεξελιχθεί σε απρόβλεπτο παίκτη. Τα λατρεύουν κάτι τέτοια οι Αμερικανοί… Ουσιαστικά, σύμφωνα με τις θέσεις του ΣΥΡΙΖΑ, ο Μητσοτάκης έπρεπε να πάει και να πει στον Τραμπ ότι αν δεν καταδικάσει δημόσια την Τουρκία, καλό θα ήταν να ξεχάσει τις βάσεις στην Ελλάδα. Ο Τσίπρας κάτι τέτοιο θα του έλεγε. Και μετά θα έκανε κατάληψη στο Οβάλ Γραφείο. Αστειότητες που τις παίρνει στα σοβαρά εκείνο το γνωστό 3%.\nΥπάρχουν δύο θέματα. Το ένα αφορά τη χώρα και το άλλο τον ΣΥΡΙΖΑ. Η αξιωματική αντιπολίτευση εμφανίζεται εντελώς ασόβαρη, καιροσκοπική και «ό,τι να ΄ναι» σε μία περίοδο που η σύμπλευση και η ομοφωνία των πολιτικών δυνάμεων είναι πιο απαραίτητη από ποτέ. Και την ίδια στιγμή πριονίζει το κλαδί πάνω στο οποίο κάθεται, σε ένα δέντρο που πότισε η ίδια ως κυβέρνηση. Ως πρωθυπουργός, ο Τσίπρας, εργάστηκε με συνέπεια για την ενίσχυση των ελληνοαμερικανικών σχέσεων -ο αμερικανός πρεσβευτής μόνο που δεν ζήτησε την υπηκοότητα για να ψηφίσει ΣΥΡΙΖΑ. Και τώρα εμφανίζεται ως επικεφαλής μίας δύναμης που θέλει τη χώρα απρόβλεπτη και απέναντι στον αμερικανικό παράγοντα. Σοβαρά, έχει την αίσθηση ότι όλα αυτά θα του βγουν σε καλό;


Ο Οικουμενισμός στην Εκκλησία (α΄μέρος) | Κατάνυξη\nΟι οικουμενιστές επίσκοποι πρέπει να γνωρίζουν πως η παναίρεση του Οικουμενισμού εκμεταλλεύεται τα πρόσωπα, με τον ίδιο τρόπο που ο κάθε κατακτητής χρησιμοποιεί τους δωσίλογους.\nΣτο σταυροδρόμι της ματαιοδοξίας ή στην στροφή της συνήθειας, έχασαν την πίστη τους οι οικουμενιστές επίσκοποι; Πώς τολμούν και κρύβουν το τάλαντο που τους έδωσε ο Θεός, στα άγονα χώματα του οικουμενισμού; Ποιές «προσφορές» δελέασαν την πλεονεξία τους; Πώς επέτρεψαν να νικηθούν από τον πλάνο και εμπαίκτη του θεϊκού δημιουργήματος; Για ποιούς λόγους αυτόβουλα στερήθηκαν το φως του Χριστού και, κατέληξαν στην σκοτεινή Αίγυπτο; Πως μπόρεσαν να στρατευθούν στα τάγματα των πλάνων, τις λεγεώνες των απατεώνων, υπό τις εντολές ψευδαποστόλων της αιρέσεως; Πώς ο οικουμενισμός, που έχει αλώσει το Πατριαρχείο Κωνσταντινουπόλεως, άπλωσε τα πλοκάμια του στην Εκκλησία της Ελλάδος;\nΓιατί οι πολλοί των επισκόπων που «ουδέν των αποστόλων ελλείπουσι [και] πάντως υιοί των αποστόλων και απόστολοι είσι και αυτοί» δεν αντιδρούν, δεν νουθετούν, δεν περιφρουρούν τη νομή Κυρίου από όσους, με την ψήφο και την ανοχή τους, μεταμορφώθηκαν σε προβατόσχημους λύκους;\nΗ στράτευση εν λόγω, εν έργω, εν γνώσει ορθοδόξων επισκόπων στον οικουμενισμό, σε μια αίρεση που δεν προσφέρει μια κοσμοθεωρία κοινωνικής συνοχής και, προφανώς, δεν είναι καθολικής αποδοχής, προκαλεί ερωτηματικά.\nΗ εκούσια χειραγώγηση εκκλησιαστικών ταγών που εζήλωσαν την κοσμική δόξα, από έναν φορέα διχασμού και περαιτέρω πολιτισμικής διαίρεσης της κοινωνίας, σε μια εποχή που ο ελληνισμός μαστίζεται από διασπάσεις κοινωνικές, οικονομικές, πολιτισμικές και πολιτικές είναι πράξη ιδιαίτερης εκκλησιαστικής και εθνικής βαρύτητας, για την οποία θα δώσουν λόγο.\nΤο χριστεπώνυμο πλήρωμα της Εκκλησίας Χριστού, ακόμα και όταν βιώσει το λόγο του ποιητή: «Εδώ ‘ναι η στάχτη ενός λαού, που ήταν αιώνια φλόγα» ακολουθώντας τα χνάρια του Θείου Διδασκάλου, δεν θα προσάψει στους πλανεμένους επισκόπους την κατηγορία του δωσίλογου, όπως κάνουν οι άφρονες οικουμενιστές για τους αγίους της Ορθοδόξου Εκκλησίας.\nΠάντως, οι οικουμενιστές επίσκοποι πρέπει να γνωρίζουν πως, η παναίρεση του Οικουμενισμού εκμεταλλεύεται τα πρόσωπα, με τον τρόπο που ο κάθε κατακτητής χρησιμοποιεί τους δωσίλογους.\nΟ οικουμενισμός, με σημαία του την «ορθολογικοποίηση» του ανθρώπου για την τάχα εξάλειψη των εσχατολογικών του φόβων, τελικά, σε ιδεολογικό και πρακτικό επίπεδο προτεσταντοποιεί τον Έλληνα εξαλείφοντας τις εθνικές, πολιτιστικές και ορθόδοξες καταβολές του.\nΣτόχος της κοσμοθεωρίας του οικουμενισμού είναι να «μετατρέψει την ποικιλία των χαρισμάτων των λαών της οικουμένης σε κάτι ομοιογενές και ομοιόμορφο, το οποίο θα διοικείται από μία αρχή, θα διέπεται από μία νοοτροπία και θα ακολουθεί συγκεκριμένη πολιτισμική και εθνική γραμμή».\nΤι έχουν πάθει οι οικουμενιστές επίσκοποι και, προδίδοντας τον Σωτήρα Χριστό συντάσσονται με τον Πειρασμό;\nΠως επιτρέπουν στον εαυτό τους, να είναι ενεργούμενα ξένων προς την Εκκλησία κέντρων εξουσίας;\nΠου έχασαν την πίστη τους στην ελευθερία Χριστού και, από διάδοχοι των Αγίων Αποστόλων έγιναν ιερείς της Βαβέλ;\nΠως τολμούν και δηλώνουν «Επίσκοποι του Χριστού» όταν διαστρέφουν την παρακαταθήκη των θεοφόρων πατέρων της Εκκλησίας Του και δεν τολμούν, από ανθρώπινο υπολογισμό, να καταλογίσουν ευθύνες για τη συμφορά στο Μάτι, το εξέχον τραγικό συμβάν στη μεταπολιτευτική ιστορία της χώρας;\nΠως τολμούν και δηλώνουν μέλη της Εκκλησίας Χριστού όταν διακηρύσσουν πως, σήμερα, δεν υπάρχει η Μία Αγία Καθολική και Αποστολική Εκκλησία;\nΟι οικουμενιστές επίσκοποι της Εκκλησίας της Ελλάδος χωρίζονται σε δυο μεγάλες κατηγορίες. Σε αυτούς που ο κόσμος το ‘χει τούμπανο κι αυτοί κρυφό καμάρι που εν έργω, εν λόγω και εν γνώσει υποβιβάζουν την Ορθόδοξη πίστη στο επίπεδο ενός παράγοντα «κοινωνικής συνοχής και συναλληλίας» και, σε εκείνους τους «νερουλούς» επισκόπους, τους «αγαπούληδες» που, από δουλικό φόβο και ιδιοτέλεια δηλώνουν «ταπεινοί και ανάξιοι δούλοι» Βαρθολομαίου.\nΓια τα σχέδια κατακτητικής επιβολής του, η υπερίσχυση ενός «Πρώτου» στην Ορθόδοξη Εκκλησία είναι θέμα κομβικής σημασίας για τον οικουμενισμό. Και τούτο, διότι, το Συνοδικό πολίτευμα της Ορθοδόξου Εκκλησίας, αποκλείει τη χειραγώγηση του χριστεπώνυμου πληρώματος.\nΓια τον οικουμενισμό «άγιος» είναι ο αιρετικός επίσκοπος Ζηζιούλας, ο «εφευρέτης» ιεραρχίας στην Αγία Τριάδα ενώ, το σχέδιο επιβολής ενός «ηγεμόνα» στην Ορθόδοξη Εκκλησία, υπηρετεί με ζήλο και σταθερότητα ο Οικουμενικός Πατριάρχης κ.Βαρθολομαίος.\nΥπουργοί και εκπληρωτές των θελημάτων του οικουμενισμού όσοι επίσκοποι της Ορθοδόξου Εκκλησίας, άγευστοι της θείας δόξας, ορέγονται των ανθρώπων βραβεία.\n«Το κακό, όμως, υπό οιανδήποτε μορφή, δεν έχει τον τελευταίο λόγο στην ιστορία».\nΕίναι προφανές πως, επειδή δεν υπάρχουν οι πολιτικές προϋποθέσεις, οι ηγήτορες της κίνησης του οικουμενισμού δεν προχωρούν στην «κατασκευή» ενός Πάπα της Ανατολής και, γι’ αυτό άλλωστε ο κ. Βαρθολομαίος ευκαίρως αλλά όχι ακαίρως τονίζει ότι στην Ανατολική Εκκλησία δεν έχουμε «Πάπα».\nΣτόχος της οικουμενικής κίνησης είναι η κατασκευή ενός «ηγεμόνα Πρώτου», αξίωμα συνδεδεμένο με θέση θεσμική και όχι με συγκεκριμένο πρόσωπο.\nΗ αίρεση Ζηζιούλα εξασφαλίζει το ιδεολογικό υπόβαθρο αυτού του «ηγεμόνα», ενώ η κακοδοξία του επισκόπου Ναυπάκτου Ιερόθεου του ανοίγει το δρόμο.\nΣτην Ελλάδα, επίσκοποι με καινοφανείς εισηγήσεις και μεταπατερικές αναγνώσεις των κειμένων των θεοφόρων της Εκκλησίας Πατέρων ή, ακόμη, και με τη χρήση πλαστών κειμένων που ενσυνείδητα κάνουν οι οφικιάλιοι του οικουμενικού πατριαρχείου, διαστρέφουν τις συνειδήσεις των ορθοδόξων χριστιανών, διαμορφώνοντας νέους τρόπους αντίληψης και αξιολόγησης της πραγματικότητας, με μια «ασαφή, ανακριβή και ημιχριστιανική ιδεολογία».\nΟι οικουμενιστές επίσκοποι όταν ήταν Αρχιμανδρίτες έγραφαν πως: «χρειαζόμαστε ανθρώπους που βιώσαν το γεγονός της Αναστάσεως, για να γκρεμίσουν τα είδωλα»!\nΣήμερα και, προφανώς επειδή δεν είδαν «Χριστόν εξαστράπτοντα τω απροσίτω φωτί της αναστάσεως», σαν πρόεδροι επισκοπών στον τόπο που κάποτε κατασκεύαζαν πλοία, σμιλεύουν το διιπετές ξόανο του «Πρώτου» που, αναπόφευκτα ως είδωλο θα προσκυνήσουν.\nΟι οικουμενιστές επίσκοποι, τελικά, είναι αδύνατοι στον χαρακτήρα άνθρωποι. Οι περισσότεροι είναι δουλοπρεπείς και, πάντως, όλοι τους γοητεύονται από τη δύναμη που τους υποδουλώνει. Χωρίς ντροπή δηλώνουν «ταπεινοί και ανάξιοι δούλοι» του «Πρώτου» επειδή δεν αντέχουν την ελευθερία που προσφέρει ο Χριστός σε όσους τον αγαπούν, ελευθερία που την αξία της για τον άνθρωπο έξοχα αναλύουν και τονίζουν οι στυλοβάτες της Ορθοδόξου Εκκλησίας.\nΟι οικουμενιστές επίσκοποι εγκλωβισμένοι στη ματαιότητα και στην εκκοσμίκευση αναζητούν «τρεμουλιαστά υπάκουοι» την προστασία ενός «Πρώτου» και, γι’ αυτό ρέπουν προς την υποταγή!\nΠοιος ο λόγος κατασκευής ενός «ηγεμόνα Πρώτου», αν όχι η λύτρωση από την ανασφάλεια της ελευθερίας;\nΤι δεν αντέχει ο Ιωάννης Ζηζιούλας και κατασκευάζει ιεραρχία σε ένα σύστημα ελευθερίας, όπου η «Μονάς εν Τριάδι, και Τριάς εν Μονάδι» ενώνονται ασύγχυτα και αμέριστα διαιρούνται;\nΔεν αντέχει για λόγους φιλαυτίας, να είναι ως θεολόγος πάντα δεύτερος και ακόλουθος των ερμηνειών του θείου λόγου από τους θεοφόρους Πατέρες; Ζήλωσε τη δόξα των αιρετικών και ζητά και αυτός μια θέση στο Συνοδικό της Ορθοδοξίας; Είναι κενόδοξος και υπερήφανος νομίζοντας πως κάτι είναι ή, τελικά, δεν αντέχει την ελευθερία Χριστού;\nΝομοτελειακά, ο «ηγεμόνας Πρώτος» που έχει εφεύρει ο Περγάμου Ζηζιούλας, θα απαιτήσει όπως ο τύραννος Φάλαρις από τον γλύπτη Περίλαο, πρώτος αυτός να «δοκιμάσει» το κατασκεύασμά του!\nΤι είναι αποφασισμένος στο βωμό του «Πρώτου» ο Ναυπάκτου και Αγίου Βλασίου κ. Ιερόθεος ως σφάγιο να προσφέρει, αν όχι την ελευθερία που του χάρισε με το αίμα Του στο Σταυρό ο Ιησούς Χριστός;\nΠόσο μακριά νομίζουν πως είναι οι οικουμενιστές επίσκοποι, από το να ανάψουν την πυρά για Αυτόν που, και «το άγγιγμα του φορέματός Του έχει δύναμη ιαματική», μόνο και μόνο για να δουν τον ευνουχισμένο με ευθύνη τους λαό, να υποκλίνεται στα κελεύσματα του «Πρώτου»;\nΠόσο μακριά φρονούν πως είναι από το ερώτημα του Μεγάλου Ιεροεξεταστή στον Υιό του Ανθρώπου : «Γιατί ήρθες λοιπόν να μας ενοχλήσεις ;».\nΠόσο δίκαιο έχει ο ποιητής :«Θεριά οι ανθρώποι [Θεέ μου], δεν μπορούν το φως Σου να σηκώσουν… Χίλιες φορές να γεννηθείς, τόσες θα σε σταυρώσουν».\nΟι οικουμενιστές επίσκοποι, είναι ένα βήμα πίσω από του Ντοστογιέφσκι τον «Μεγάλο Ιεροεξεταστή», που δεν πίστευε στον Θεό!\nΠρος το παρόν, χάνοντας την πίστη τους στον άνθρωπο,τρομοκρατούνται από την ελευθερία που τους έδωσε ο Ιησούς Χριστός.\nΠροηγούμενο άρθροΗ σιβυλλική απόφαση της Δ.Ι.Σ.\nΕπόμενο άρθροΔήλωση μέλους της αντιαιρετικής επιτροπής της Ι.Μ. Πατρών για το ουκρανικό ζήτημα


Οι ΠΡΩΤΕΣ δηλώσεις Μακρόν ως Πρόεδρος της Γαλλίας: «Θα... - Star.gr\nΚΟΣΜΟΣ Κυριακή, 7 Μαΐου 2017, 22:31\nΟι ΠΡΩΤΕΣ δηλώσεις Μακρόν ως Πρόεδρος της Γαλλίας: «Θα υπερασπιστώ τη Γαλλία,θα υπερασπιστώ την Ευρώπη»\nΌσα είπε μετά τη νίκη του\n«Αντιμετωπίσαμε πολλές δυσκολίες, καμία δυσκολία όμως δεν θα μας καταβάλλει». Αυτά είπε μεταξύ άλλον ο νέος πρόεδρος της Γαλλικής Δημοκρατίας, Εμανουέλ Μακρόν, όπως κρίθηκε από τον δεύτερο γύρο των εκλογών που έλαβαν χώρα στη χώρα του.\nΜε φόντο τη γαλλική σημαία και τη σημαία της Ε.Ε ο Μακρόν έκανε δηλώσεις από το αρχηγείο του αμέσως μετά την ανακοίνωση των exit polls που τον φέρνουν νέο πρόεδρο της Γαλλικής Δημοκρατίας.\n«Απευθύνομαι σε όλους τους πολίτες της χώρας. Αντιμετωπίσαμε πολλές δυσκολίες, καμία δυσκολία όμως δεν θα μας καταβάλει. Θέλω να συγχαρώ τη πολιτική μου αντίπαλο. Σέβομαι τις ψήφους που δεν μας στήριξαν. Θα υπερασπιστώ τη Γαλλία, θα υπερασπιστώ την Ευρώπη, το κοινό πεπρωμένο των λαών της ηπείρου μας» είναι ολοκληρωμένη η δήλωση του νέου Γάλλου Προέδρου.\nΚαι συνέχισε λέγοντας: «Θέλω να χαιρετήσω τον Φρανσουά Ολάντ ο οποίος εργάστηκε προς όφελος της πατρίδας μας τα πέντε προηγούμενα χρόνια», ενώ διαβεβαίωσε: «Για τα επόμενα πέντε χρόνια, η ευθύνη μου θα είναι να καταλαγιάσω τους φόβους των Γάλλων. Θα αγωνιστών με όλες μου τις δυνάμεις», τονίζοντας παράλληλα ότι «για τα επόμενα πέντε χρόνια, θα αγωνιστώ με ταπεινοφροσύνη, με αφοσίωση, με αποφασιστικότητα. Ζήτω η δημοκρατία».\nΛίγο νωρίτερα, η Μαρίν Λεπέν, όπως διαβάσατε στο star.gr, μέσα από δηλώσεις της, αναγνώρισε την ήττα της.


Γράμμωση, Μπάσκετ Και Ασκήσεις Με Αλτήρες\nThread: Γράμμωση, Μπάσκετ Και Ασκήσεις Με Αλτήρες\n07-05-18, 17:26 #1\nΚαλησπερα παιδια. Θα ηθελα την γνωμη σας σε κατι. Ειμαι 19 χρονων. Υψος 2.01. Ασχολουμαι με το μπασκετ. Αλλα εχω παρατηρησει οτι εχω θεμα με την δυναμη. Απο τον κορμο μεχρι τα χερια. Σκεφτομαι απο τη μια ρε παιδια το σωμα για το καλοκαιρι. Που πρεπει να φαινεται ωραιο και γυμνασμενο . Αλλα σκεφτομαι και την ενδυναμωση που χρειαζεται για το μπασκετ. Και θα ηθελα εδω τη βοηθεια σας. Θα ηταν καλυτερα να ξεκινησω προγραμμα για ογκο η για γραμμωση? Εχω παρατηρησει οτι εχω καμποσο λιπος στα μπρατσα, πανω απο τους τρικεφαλους. Αλλα επισης αρκετο και στην κοιλια. Δεν εχω ασχοληθει ποτε σοβαρα. Αλλα τωρα νομιζω οτι το πηρα αποφαση. Τι μου προτεινετε?\n07-05-18, 17:28 #2\nΝα προσθεσω επισης, οτι δεν εχω την δυνατοτητα να πηγαινω σε γυμναστηριο. Αλλα εχω αλτηρες στο σπιτι. Και διαθεση για γυμναστικη.(οχι για τρεξιμο ομως ). Κανω προπονησεις με την ομαδα μου κανονικα. Απλα τωρα που τελειωσε η σεζον πρεπει να δουλεψω μονος μου περισσοτερο.\n07-05-18, 18:08 #3\nΚαμια σχεση οι οροι ογκος/γραμμωση με οποιοδηποτε αθλημα....Η θα ασχοληθεις με το σωμα η με το μπασκετ\n07-05-18, 18:15 #4\nΚαλησπερα φιλε. Κυριως με ενδιαφερει να φτιαξω το σωμα μου. Να φαινεται ωραιο για το καλοκαιρι. Αυτο εχω ως προτεραιοτητα. Και μεσω της γυμναστικης να δυναμωσω παραλληλα. Απλα εβαλα το μπασκετ στην συζητηση επειδη δεν θελω να βαρυνω. Επειδη απο οτι ξερω τα υπερβολικα βαρη, σε φουσκωνουν, δηλαδη βαζεις ογκο. Δεν ξερω πολλα παραπανω. Απλα ελπιζω να καταλαβες πανω σε τι ζηταω την αποψη καποιων που ισως να μπορουν να βοηθησουν. Και φυσικα αν μπορεις και εσυ.\nΘα ξεκινουσα με γραμμωση. Απλα επειδη ειναι λεπτα τα χερια μου σκεφτηκα μηπως χρειαζεται κατι αλλο.\n07-05-18, 19:53 #5\nOriginally Posted by billgraf\nΑν φας παραπάνω, θα πάρεις βάρος.\nΑν δε θες να πάρεις βάρος, μη φας παραπάνω, έτσι απλά.\nΤα βάρη δε σε κάνουν βαρύ.\nΚαι ο Γκάλης έκανε ΦΟΥΛ βάρη. Και όλοι οι σοβαροί μπασκετμπολίστες κάνουν.\nΤα βάρη δεν είναι κάτι μαγικό. Και να θελες δε θα γίνεις Olympia έτσι εύκολα.\nΒρες ασκήσεις με αλτήρες και κάνε. Άσε τις γραμμώσεις και δυνάμωσε τον κορμό σου.\nΘα σε ωφελήσει στο μπάσκετ\nΘα σου βελτιώσει την εικόνα του σώματός σου\nΘα βελτιώσει την αυτοπεποίθησή σου\nΆλλα δε σου λέω γιατί στο τέλος θα ακούγομαι γραφικός χαχαχαχαχα\nLast edited by Secret of Steel; 07-05-18 at 19:56.\n07-05-18, 20:07 #6\nΦιλαρακι ευχαριστω πολυ. Νομιζω συμφωνω απολυτα. Εχεις να μου προτεινεις κανενα προγραμμα για ασκησεις με αλτηρες? Οπως και να χει. Ευχαριστω πολυ για την βοηθεια!\n07-05-18, 20:50 #7\nΑν εχεις μονο αλτηρες στο σπιτι, δες στο παρακατω αρθρο μερικες ασκησεις που μπορεις να κανεις.\nΘα διαλεξεις 3-4 ανα μυικη ομαδα, οχι παραπανω, για 3 σετ των 10 επαναληψεων ανα ασκηση, για αρχη.\n08-05-18, 17:33 #8\nΣτην Ελλάδα; Μακάρι... Η διαφορά πάντως σε σχέση με τα σώματα στην άλλη άκρη του Ατλαντικού είναι τεράστια. Ακόμα και οι δευτεροκλασάτοι Αμερικάνοι που παίζουν Ευρώπη είναι πολύ μπροστά σε σχέση με το μέσο Ευρωπαίο. Θυμάμαι όταν αρχές του 2000 είχε πάει ο Φώτσης στους Grizzlies τον είχαν χώσει στο γυμναστήριο γιατί με τις νέες γι'αυτόν διαστάσεις του γηπέδου δυσκολεύονταν να φτάσει το 3ποντο.\n09-05-18, 01:23 #9\nΡε μαγκες αλλα καμια σχεση,δε λες τον λεμπρον bodybuilder και εναν ευρωπαιο μαραθωνοδρομο...\nΘελει βαρυ συμφωνω, αλλα οχι κλασικα bb προγραμματα...Ακησεις νευρωμυικης υναρμογης,αλτηκοτητας,εκρηξη κτλ...Και εμεις στο στιβο ετσι δουλευαμε,δε καναμε σπλιτ κτλ\nΑν και δε περιμενα να το πω, ισως σε τετοιες περιπτωσεις προτιμοτερο ειναι το κροςφιτ\n09-05-18, 08:38 #10\nΕγώ μίλησα για βάρη. Δεν είπα bb splits. Αλλά τα squats για παράδειγμα είναι άσκηση που βοηθάει στο μπάσκετ, όπως και τα clean & press και άλλες.\nΑπωλεια βαρους και ασκησεις με αλτηρες\nBy Dolphin in forum Γενικά Θέματα Bodybuilding & Fitness\nLast Post: 27-03-16, 19:55\nΚατάλληλες ασκήσεις για Μπάσκετ???\nLast Post: 20-11-12, 21:04\nΠρόγραμμα και Ασκήσεις Με Αλτήρες\nBy Βουτυρόπαιδο in forum Συμβουλές Για Νέους Με Το Bodybuilding\nLast Post: 13-08-12, 10:19\nΜπάσκετ και γράμμωση κοιλιακών\nBy Billy7 in forum Συμβουλές Για Νέους Με Το Bodybuilding\nLast Post: 22-06-12, 17:46


Εργασία: Για παιδιά Θερμη - Ιούνιος 2021 (Tώρα πρόσληψη!) - Jooble\nΕργασία Για παιδιά Θερμη\nΖητούνται εμφανίσιμες κοπέλες για εξυπηρέτηση υπάρχοντος πελατολογίου. Υψηλές αμοιβές, πληρωμή αυθημερόν. Αρχική επικοινωνία στο email με πρόσφατη φώτο και αριθμό κινητού.\nΒΡΕΦΟΚΟΜΟΣ Η ΝΗΠΙΑΓΩΓΟΣ\nΒΡΕΦΟΚΟΜΟΣ Η ΝΗΠΙΑΓΩΓΟΣ ΓΙΑ ΠΑΙΔΙΚΟ ΣΤΑΘΜΟ ΣΤΗΝ ΠΕΡΑΙΑ ΤΗΛ (***) ***-****\nΝεαρη κοπελα ζητειται - Εξυπηρέτηση πελατών\nΝεαρη κοπελα ζητειται για την Θεσσαλονίκη αλλά και για πόλεις της Μακεδονίας για εξυπηρετηση υπαρχοντος πελατολογιου. Υψηλες αποδοχες βάσει ωραρίου της ενδιαφερόμενης. Κατα προτιμηση να μην καπνιζει και να εχει σοβαροτητα, υπευθυνότητα και σταθεροτητα στα ωραρια μας. ...\nΓια παιδιά Θερμη